Orașe importante ale Ucrainei sunt distruse de bombardamentele zilnice.Proiectilele rusești cad peste cartiere de locuințe, centre comerciale, școli și spitale.În timp ce Moscova susține că operațiunea militară specială din Ucraina se desfășoară conform planului, militarii trimiși la război nu mai au mâncare sau combustibil pentru vehicule.Statele Unite au anunțat oficial că Rusia comite crime de război în Ucraina.Azi, președintele ucrainean Volodimir Zelenski așteaptă decizii importante la summit-urile NATO, UE și G7 care se desfășoară la Bruxelles.Live Textul Digi24.ro care a acoperit evenimentele din Ucraina poate fi urmărit AICI.Orașul Mariupol, distrus de bombardamentele rusești.Foto: Profimedia Images Deschide galeria foto

Ucrainenii au transmis SUA că au nevoie de 500 de rachete Javelin și 500 de rachete Stinger pe zi

ACTUALIZARE 00:00 Ucraina și-a refăcut lista extinsă de necesități în materie de asistență militară și a transmis Washingtonului că ar avea nevoie de sute de rachete antiaeriene și rachete antitanc în plus față de cele solicitate anterior, potrivit unui document citat de CNN.


Lista transmisă congresmenilor americani pare să reflecte o nevoie tot mai mare de rachete antiaeriene Stinger și de rachete antitanc Javelin de producție americană, Ucraina afirmând că are nevoie urgentă de 500 de bucăți din fiecare, zilnic.Până la 7 martie, la mai puțin de două săptămâni de la invazia Rusiei în Ucraina, SUA și alți membri NATO trimiseseră în Ucraina aproximativ 17.000 de rachete antitanc și 2.000 de rachete antiaeriene.De atunci, țările NATO, inclusiv SUA, au continuat să furnizeze arme și echipamente, chiar dacă Rusia a amenințat că va viza aceste transporturi.Ultimul pachet de asistență pentru securitate, în valoare de 350 de milioane de dolari americani, aprobat la sfârșitul lunii februarie, a ajuns în Ucraina în ultimele zile, a declarat un oficial de rang înalt din domeniul apărării, în timp ce următoarele două pachete, în valoare totală de 1 miliard de dolari, au început deja să sosească și ele.


Președintele SUA, Joe Biden, a declarat joi că asistența militară acordată Ucrainei este furnizată „chiar în timp ce vorbește”.Oficialul din domeniul apărării a declarat că vor fi „mai multe zboruri pe parcursul mai multor zile” pentru a trimite echipamentul în Europa de Est, după care intra în Ucraina prin mai multe puncte de trecere a frontierei terestre.Între timp, miercuri, Marea Britanie a anunțat că va trimite încă 6.000 de rachete, inclusiv arme antitanc și arme cu explozibil puternic în Ucraina, împreună cu un sprijin financiar de aproximativ 33 de milioane de dolari pentru armata ucraineană.Lista văzută de CNN detaliază alte câteva necesități urgente, printre care: avioane, elicoptere de atac și sisteme antiaeriene de tip S-300.Două tipuri de avioane de fabricație rusească sunt enumerate în document, inclusiv unul conceput pentru a oferi sprijin aerian pentru trupele de la sol.


Ucraina a cerut 36 de avioane din fiecare, potrivit listei furnizate pentru CNN.Rusia spune că deschide un coridor în porturile ucrainene pentru 67 de nave străine

ACTUALIZARE 23:33 Rusia a anunţat că va deschide vineri un coridor umanitar pentru 67 de nave internaţionale care erau blocate în porturile ucrainene.Şeful Centrului de control al apărării naţionale din Rusia, Mihail Mizinţev, a declarat într-un comunicat că aceste nave provin din 15 ţări şi nu pot părăsi în siguranţă porturile Mikolaiv, Cernomorsk, Ociakov, Odesa şi Iujne, potrivit Agerpres.Lungimea coridorului umanitar este de 148 de kilometri spre sud-vest, iar lăţimea este de 5,5 kilometri, a explicat el.Coridorul va fi deschis zilnic de la 05:00 la 16:00 GMT începând de vineri, a adăugat el.


Lukașenko: O forță de menținere a păcii în Ucraina ar duce la al Al Treilea Război Mondial

ACTUALIZARE 23:23 Alexander Lukașenko, liderul autoritar al Belarusului, a avertizat că desfășurarea unei forțe occidentale de menținere a păcii în Ucraina ar putea declanșa Al Treilea Război Mondial, relatează The Guardian.Lukașenko, care a permis Rusiei să folosească teritoriul Belarusului pentru a trimite trupe în Ucraina, a declarat joi că „situația este foarte gravă și foarte tensionată”.Săptămâna trecută, liderul partidului de guvernământ al Poloniei a spus că o misiune internațională de menținere a păcii ar trebui trimisă în Ucraina.Mai multe țări occidentale au precizat însă că nu vor desfășura trupe în Ucraina.Vladimir Putin a avertizat la începutul invadării Ucrainei de către Rusia că orice amestec străin în acțiunea militară a Moscovei va declanșa un răspuns imediat al Rusiei, care va duce la „consecințe pe care nu le-ați văzut niciodată în istorie”.


Întrebat despre propunerea Poloniei, purtătorul de cuvânt al Kremlinului, Dmitri Peskov, a spus: „Ar fi o decizie foarte nesăbuită și extrem de periculoasă”.Ucraina acuză Rusia că a luat ostatici 400.000 de civili ucraineni

ACTUALIZARE 22:30 Ucraina a acuzat Moscova că a luat cu forța sute de mii de civili din orașele ucrainene distruse în Rusia, unde unii ar putea fi folosiți ca „ostatici” pentru a face presiuni asupra Kievului să se predea, relatează Associated Press, citată de The Guardian.Liudmila Denisova, avocatul poporului din Ucraina, a spus că 402.000 de persoane, inclusiv 84.000 de copii, au fost luate împotriva voinței lor.Kremlinul a dat cifre aproape identice, dar a spus că este vorba de oameni care au dorit să se evacueze în Rusia.


Regiunile de est ale Ucrainei controlate de separatiști sunt predominant vorbitoare de limbă rusă, iar mulți oameni de acolo au avut legături strânse cu Moscova.Colonelul rus Mihail Mizințev a declarat joi că cele aproximativ 400.000 de persoane evacuate în Rusia de la începutul acțiunii militare provin din regiunile Donețk și Lugansk din estul Ucrainei, unde separatiștii proruși luptă pentru control de aproape opt ani.Autoritățile ruse au spus că oferă cazare și că îi sprijină financiar pe cei evacuați.Dar guvernatorul regiunii Donețk, Pavlo Kirilenko, a spus că „oamenii sunt mutați cu forța pe teritoriul statului agresor”.Denisova a spus că printre cei duși în Rusia de trupele ruse se numără o femeie de 92 de ani din Mariupol, care a fost forțată să meargă la Taganrog, în sudul Rusiei.


Oficialii ucraineni au spus că rușii iau pașapoartele oamenilor și îi mută în „lagăre de filtrare” din estul Ucrainei, controlate de separatiști, înainte de a-i trimite în diferite zone îndepărtate, sărace din punct de vedere economic din Rusia.Paun Rohovei, însărcinatul cu afaceri al Ucrainei în România, a spus la Digi24 că oamenii sunt duși la Sahalin, unde li se iau actele, ceea ce înseamnă că nu vor mai putea părăsi teritoriul rus timp de 2 ani.Ucraina și Rusia au făcut primul schimb de prizonieri de război

ACTUALIZARE 21:34 Rusia și Ucraina au încheiat, joi, primul schimb de prizonieri de război de când a început invazia rușilor în țara vecină.Conform unei postări pe pagina de Facebook a Armatei Ucrainene, 10 soldați ucraineni au fost eliberați în schimbul eliberării a 10 prizonieri ruși de război.


De asemenea, mai mulți marinari civili au fost eliberați de ruși, împreună cu un vas ucrainean de salvare.„Astăzi, la ordinul președintelui Ucrainei, Volodimir Zelenski, a avut loc primul schimb de prizonieri de război.În schimbul a 10 invadatori capturați, am reușit să recuperăm 10 soldați de-ai noștri (...)

De asemenea, 11 marinari civili ruși au fost trimiși rușilor, astăzi, după ce au fost salvați de pe un vas naufragiat în apropiere de Odesa.Acest schimb aduce acasă 19 marinari civili ucraineni de pe vasul de salvare Safir, capturați de ocupanți în timp ce încercau să-i salveze pe militarii de pe Insula Șerpilor.Pe baza acordului de schimb de prizonieri, și vasul de salvare va fi returnat Ucrainei și va ajunge într-un port din Turcia”, se arată în mesajul publicat pe Facebook.


Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Ministerul rus de Externe susține că NATO vrea ca războiul să continue

ACTUALIZARE 20:32 Ministerul de Externe al Rusiei a reacționat la summitul NATO de astăzi și spune că decizia de a continua sprijinul pentru Kiev arată că alianța dorește ca războiul să continue, se arată într-o declarație citată de agenția de presă rusă Ria, potrivit BBC.Occidentul „culege o recoltă groaznică” în urma deciziei sale de a înarma Ucraina, susținând că aceasta a încurajat guvernul ucrainean să folosească forța împotriva teritoriilor separatiste susținute de ruși din estul Ucrainei, susține MAE rus.


Adunarea Generală a ONU cere Rusiei să înceteze imediat războiul din Ucraina

ACTUALIZARE 20:29 Adunarea Generală a Organizaţiei Naţiunilor Unite a adoptat miercuri o rezoluţie prin care cere Rusiei să înceteze imediat războiul din Ucraina.Din cele 193 de ţări membre, 140 au votat în favoarea documentului, care nu are caracter obligatoriu, în timp ce 38 s-au abţinut, iar cinci au fost împotrivă.Este a doua rezoluţie a Adunării Generale legată de invazia rusă în Ucraina, după cea din 2 martie, care a urmat blocării prin veto-ul Rusiei a unei rezoluţii a Consiliului de Securitate.Biden spune că l-a avertizat pe Xi Jinping că vor exista consecințe dacă ajută Rusia

ACTUALIZARE 20:27 Președintele american Joe Biden a declarat, joi, după întâlnirile cu șefii de stat și de guvern din NATO și G7, că l-a avertizat pe președintele Chinei, Xi Jinping, că dacă ajută Rusia în invazia din Ucraina vor exista consecințe față de statul asiatic, în special în ce privește relațiile economice pe care le are cu Occidentul.


Președintele Joe Biden a fost întrebat dacă vede vreun indiciu de acțiune sau lipsă de acțiune din partea Chinei care îl face să creadă că va ajuta forțele Rusiei în invazia din Ucraina.Șeful SUA a răspuns că a spus clar președintelui chinez Xi Jinping că vor fi consecințe dacă ajută Rusia.Biden a precizat că nu a făcut „amenințări”, însă că a subliniat numărul de companii străine și americane care au părăsit Rusia drept consecință a „comportamentului barbar”.Erdogan: Ucraina şi Rusia rămân în dezacord asupra chestiunilor teritoriale

ACTUALIZARE 20:21 Preşedintele turc Recep Tayyip Erdogan a spus joi că Ucraina şi Rusia se înţeleg asupra problemelor tehnice la convorbirile de pace, dar că părţile rămân în dezacord în privinţa unor chestiuni teritoriale precum Crimeea, relatează Reuters, citată de Agerpres.


Într-o discuţie cu jurnaliştii de după summitul NATO, Erdogan a spus că rezoluţiile adoptate de Alianţă nu ar trebui percepute ca o ameninţare pentru Rusia sau oricare altă ţară terţă, ci ca măsuri de descurajare.Statul membru NATO Turcia are frontieră maritimă cu Ucraina şi Rusia la Marea Neagră, are relaţii bune cu amândouă şi s-a oferit să medieze în conflict.Erdogan a spus că principalul obiectiv al Turciei în cadrul eforturilor de mediere este să-i aducă împreună pe preşedinţii ucrainean şi rus, Volodimir Zelenski şi Vladimir Putin, pentru convorbiri.Erdogan a adăugat că le-a spus aliaţilor că trebuie să pună capăt embargoului asupra sectorului de apărare din Turcia, care a fost lovit de sancţiuni americane în 2020 pe motivul achiziţionării sistemului rusesc S-400.


Rusia prezintă la TV imagini cu Mariupolul distrus și dă vina pe ucraineni

ACTUALIZARE 19:40 La o lună de la invazia sa în Ucraina, Rusia a prezentat la televiziune imagini cu distrugerile - inclusiv imagini filmate cu drona din orașul Mariupol -, dar Pervîi Kanal susține că "naționaliștii" ucraineni sunt responsabili pentru dezastru.„Acestea sunt imagini triste, desigur.O imagine înfiorătoare.În timp ce se retrag, naționaliștii încearcă să radă orașul de pe fața pământului”, a declarat Olesoa Loseva, gazda unui talk-show zilnic, relatează BBC.„Acestea sunt zone rezidențiale, case.Nu se poate privi asta cu calm”, spune jurnalista de la postul de casă al Kremlinului.Oficialii ruși și mass-media susțin în mod constant că forțele ucrainene desfășoară atacuri asupra propriilor orașe.


La începutul acestei luni, televiziunea rusă a insistat că Ucraina a bombardat orașul Harkov din nord-estul țării pentru a stârni sentimente antirusești.Liderul cecen Ramzan Kadîrov susține că forțele sale au cucerit Primăria orașului Mariupol

ACTUALIZARE 19:30 Liderul republicii autonome ruse Cecenia, Ramzan Kadîrov, a afirmat joi că forţele sale au cucerit primăria oraşului Mariupol, mare oraş din sud-estul Ucrainei aflat sub asediul armatei ruse, informează AFP, preluată de Agerpres."Băieţii raportează prin radio că ei au eliberat clădirea administraţiei oraşului Mariupol şi că înălţat acolo drapelul nostru", a declarat Kadîrov pe Telegram, dând asigurări că forţele ucrainene "şi-au abandonat poziţiile".Kadîrov a adăugat că alte unităţi ruse avansează în paralel în acest mare port în mare parte distrus de bombardamente.


"Inch'Allah (cu voia lui Allah), Mariupol va fi în curând complet curăţat", a declarat el.Ramzan Kadîrov, criticat de ONG-uri internaţionale pentru grave încălcări ale drepturilor omului care au loc în Cecenia, a anunţat pe 17 martie că o mie de voluntari ceceni sunt în drum spre Ucraina pentru a lupta acolo.Liderul cecen, care conduce republica sa din Caucaz cu o mână de fier, a susţinut lunea trecută că se afla atunci chiar el în Ucraina, alături de forţele Moscovei, pe un aerodrom capturat lângă Kiev.Această informaţie nu a putut fi verificată din surse independente şi a fost pusă la îndoială de responsabili ucraineni.La începutul ofensivei ruse lansate pe 24 februarie, au circulat imagini pe reţelele sociale în care era arătată o piaţă din Groznîi, capitala cecenă, plină de soldaţi care se declarau gata să plece să lupte în Ucraina, în orice clipă.


Fidel preşedintelui rus Vladimir Putin, Ramzan Kadîrov dispune de miliţii aflate la ordinul său, care au fost acuzate de numeroase abuzuri comise în Cecenia.Liderii G7 avertizează Rusia să nu folosească arme chimice, biologice sau nucleare împotriva Ucrainei

ACTUALIZARE 19:12 Liderii G7 au avertizat Rusia împotriva utilizării armelor chimice, biologice sau nucleare în invazia pe care Kremlinul a declanșat-o în Ucraina, relatează CNN.„Avertizăm împotriva oricărei amenințări cu utilizarea armelor chimice, biologice și nucleare sau a materialelor conexe”, arată liderii celor mai industrializate țări din lume într-o declarație comună după întâlnirea de la Bruxelles.Ei au denunțat, de asemenea, încercările de dezinformare ale Rusiei, prin care pretind că Ucraina s-ar pregăti să folosească o armă chimică sau nucleară.


„Denunțăm categoric campania de dezinformare malițioasă și complet nefondată a Rusiei împotriva Ucrainei, un stat în deplină conformitate cu acordurile internaționale de neproliferare.Ne exprimăm îngrijorarea cu privire la alte țări și actori care au amplificat campania de dezinformare a Rusiei”, au scris liderii G7.Rușii au lansat peste 1.800 atacuri aeriene de la începutul invaziei

ACTUALIZARE 19:02 Invadatorii ruși au lansat peste 1.800 de lovituri aeriene asupra Ucrainei de la începutul războiului și până acum, a transmis ministerul apărării ucrainean.În plus, sute de rachete au fost lansate asupra unor ţinte ucrainene de la sol şi de pe apă, inclusiv 175 de rachete Iskander şi 183 de rachete Kaliber, potrivit autorităților de la Kiev.Statul major general ucrainean susţine, pe de altă parte, că trupele ruse se confruntă cu enorme probleme de aprovizionare.


În plus, mai mulţi producători de arme din Rusia au fost forţaţi să oprească producţia parţial sau total din cauza consecinţelor sancţiunilor occidentale asupra Moscovei.Aproape 16.000 de militari ruşi au fost ucişi de la începutul războiului pe 24 februarie, potrivit estimărilor ucrainene, însă acest bilanţ nu a putut fi verificat din surse independente.Oficial ucrainean: În multe regiuni, rușii nu mai au resurse să atace

ACTUALIZARE 18:45 În multe regiuni din Ucraina, soldații ruși nu mai au resurse să-și reînceapă ofensivele, iar linia frontului este „înghețată”, spune un consilier prezidențial ucrainean, potrivit Reuters.„Linia frontului este înghețată, practic.Dușmanul, în foarte multe zone, nu mai are resurse să-și continue ofensivele”, a spus Oleksi Arestovici într-un discurs televizat, joi.


Şase civili ucişi şi 15 răniţi într-un bombardament rus la Harkov

ACTUALIZARE 17:14 Cel puţin şase civili au fost ucişi şi alţi 15 răniţi într-un bombardament rus la Harkov, în nord-estul Ucrainei, a anunţat guvernatorul regiunii.„Potrivit datelor preliminare, şase civili au fost ucişi şi alţi 15 răniţi şi spitalizaţi”, a scris Oleh Siniehubov pe Telegram, potrivit Agerpres.Bombardamentul, efectuat cu „arme cu rază lungă”, a atins un birou poştal în apropierea căruia locuitorii primeau ajutor umanitar, a precizat el, denunţând o nouă „crimă a ocupanţilor ruşi”.SUA anunță noi sancțiuni împotriva Rusiei

ACTUALIZARE 17:01 SUA au impus joi noi sancțiuni împotriva Rusiei, luând în vizor zeci de companii de apărare rusești, sute de membri ai parlamentului și pe șeful executiv al celei mai mari bănci din stat, în contextul în care Washington vrea să pună tot mai multă presiune pe Moscova, din cauza invaziei din Ucraina.


SUA anunţă impunerea de sancţiuni împotriva a peste 400 de persoane şi entităţi, printre care oligarhi ruşi, politicieni şi companii de apărare în legătură cu invadarea Ucrainei, în contextul în care liderii occidentali se întâlnesc la Bruxelles pentru a discuta răspunsul lor la război, relatează Reuters, AFP şi DPA.Ucraina: Rusia transferă arme în Belarus

ACTUALIZARE 17:00 Forțele armate ale Ucrainei spun că Rusia transferă arme și alte echipamente militare în Belarus.Mișcarea ar face parte din planurile Rusiei de a lansa o ofensivă menită să încercuiască Kievul, potrivit CNN.Forțele ruse își construiesc, de asemenea, provizii de echipamente în Crimeea, a adăugat armata ucraineană într-un comunicat.„Conducerea militară rusă începe să realizeze că forțele și mijloacele disponibile nu sunt suficiente pentru a menține teritoriile ocupate temporar ale Ucrainei și pentru a conduce operațiuni de apărare”, se mai arată în comunicat.


Rusia blochează Google News

ACTUALIZARE 16:56 Rusia a blocat Google News, susținând că promovează „informații neautentice” despre invazia în Ucraina.Interdicția vine la doar câteva ore după ce Google a anunțat că nu va permite utilizatorilor din întreaga lume să monetizeze conținutul care „exploatează, neagă sau tolerează” războiul, potrivit The Guardian.Noua politică Google afectează orice site, aplicație sau canal de YouTube care obține venituri din publicitate pe motorul de căutare.Compania avea deja o politică ce interzice reclamele în orice conținut care „incită la violență”.„Putem confirma că facem pași suplimentari pentru a clarifica și, în unele cazuri, pentru a extinde liniile directoare privind monetizarea, în legătură cu conținutul legat de războiul din Ucraina”, a spus un purtător de cuvânt al Google.


Mesajul lui Zelenski pentru NATO: D ați -ne doar 1% din avioanele și tancurile voastre

ACTUALIZARE 16:50 Președintele ucrainean Volodimir Zelenski le-a transmis liderilor NATO reuniți la Bruxelles că Ucraina are nevoie doar de o fracțiune din forța armată combinată a alianței.„Puteți să ne dați 1% din toate avioanele voastre.Un procent din toate tancurile voastre.Un procent!"a spus el într-un mesaj postat pe Facebook, potrivit CNN.„Aveți mii de avioane de luptă, dar încă nu ni s-a dat niciunul.Am apelat la voi pentru tancuri, ca să ne putem debloca orașele... Aveți cel puțin 20.000 de tancuri, dar nu avem încă un răspuns clar, ” a spus Zelenski.El a făcut apel la liderii alianței să ia deciziile necesare pentru ca acest lucru să se întâmple.


Kremlinul anunță că Bulgaria este una dintre țările „neprietenoase” care trebuie să plătească gazele rusești în ruble

ACTUALIZARE 16:13 Kremlinul a reafirmat joi că ţările „neprietenoase” faţă de Moscova, în rândul cărora a inclus şi Bulgaria, vor trebui să plătească în ruble gazele naturale livrate de Rusia, dar a promis și că va căuta o soluție pentru preocupările manifestate de Serbia legate de decizia anunțată miercuri de Putin, relatează agenţia EFE.„Bulgaria a făcut paşi ostili în direcţia noastră.Prin urmare, va trebui să plătească [gazele naturale] în ruble.Dar asta nu se aplică în cazul Serbiei.Este o problemă pe care o vom rezolva”, a spus purtătorul de cuvânt al Kremlinului, Dmitri Peskov, la conferinţa sa cotidiană de presă.Pentagon: Șefii armatei ruse refuză de o lună să vorbească cu omologii lor americani

ACTUALIZARE 16:12 Șefii armatei ruse au refuzat să vorbească cu omologii lor americani de la începutul invaziei Rusiei în Ucraina, a declarat joi purtătorul de cuvânt al Pentagonului, potrivit CNN.


„În ultima lună, secretarul Austin (Lloyd Austin, secretarul Apărării - n.r.)și comandantul Milley (Mark Milley, șeful Statului Major General al armatei americane - n.r.)au încercat și continuă să încerce să vorbească la telefon cu omologii lor ruși.Ministrul Șoigu și generalul Gherasimov au refuzat până acum dialogul.Continuăm să credem că o discuție între miniștrii apărării ai Statelor Unite și Rusiei este deosebit de importantă în aceste momente”, a declarat purtătorul de cuvânt al Pentagonului, John Kirby, potrivit unui comunicat.ONU: Cel puțin 1.000 de civili au murit în Ucraina.Numărul real, considerabil mai mare

ACTUALIZARE 16:01 Oficiul Națiunilor Unite pentru drepturile omului a anunțat joi că cel puțin 1.035 de persoane au fost ucise și 1.650 au fost rănite într-o lună de război în Ucraina.


Nouăzeci de copii se numără printre morți, se arată într-un comunicat, adăugând că cifrele reale sunt considerate a fi considerabil mai mari din cauza întârzierilor în raportări din zonele puternic afectate de bombardamente, inclusiv din orașul asediat Mariupol.Deciziile luate de liderii NATO la Bruxelles: 40.000 de soldați pe flancul estic și patru grupuri de luptă, inclusiv în România

ACTUALIZARE 15:41 Liderii NATO au decis joi, la Bruxelles, să trimită 40.000 de soldați pe flancul estic, împreună cu mijloace aeriene și navale, precum și înființarea a patru grupuri de luptă multinaționale suplimentare în Bulgaria, Ungaria, România și Slovacia.Potrivit declarației adoptate la finalul summitului, NATO condamnă invazia Ucrainei de către Rusia „în cei mai fermi termeni posibil”.


Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

„Vom continua să luăm toate măsurile necesare pentru a proteja și pentru a apăra securitatea populațiilor noastre și fiecare centimetru din teritoriul aliat.Angajamentul nostru față de articolul 5 din Tratatul de la Washington este de fier.Ca răspuns la acțiunile Rusiei, am activat planurile de apărare ale NATO, am desfășurat elemente ale Forței de Răspuns NATO și am plasat 40.000 de soldați pe flancul nostru estic, împreună cu mijloace aeriene și navale importante, sub comanda directă a NATO, susținută de dislocarea națională a Aliaților.


De asemenea, înființăm patru grupuri de luptă multinaționale suplimentare în Bulgaria, Ungaria, România și Slovacia”, se arată în declarația adoptată la finalul summitului NATO.Aliați îi transmit lui Putin „să oprească imediat acest război și să retragă forțele militare din Ucraina și facem apel la Belarus să pună capăt complicității sale”.Citește și Liderii NATO au decis prelungirea cu un an a mandatului secretarului general Jens Stoltenberg

Imagini ciudate cu Serghei Șoigu, prezentate de presa rusă pentru a dezminți zvonurile legate de dispariția acestuia

ACTUALIZARE 15:00 Presa din Rusia a publicat imagini cu ministrul rus Apărării, Serghei Şoigu, prezent în cadrul unei videoconferinţe cu Vladimir Putin.Într-un clip video publicat de Ria Novosti, se observă că Şoigu poartă un sacou de culoare închisă, cămaşă albă şi cravată.


Până acum, în apariţiile sale publice, Şoigu a apărut îmbrăcat în uniforma militară a Federaţiei Ruse.În prima secundă a înregistrării, se remarcă lipsa semnalului video (ecran negru) în fereastra corespunzătoare lui Şoigu.Ulterior, imaginea acestuia apare în fereastră, ca şi cum cineva ar fi activat sau deschis în acel moment camera video.Premierul Poloniei: Dacă va zdrobi Ucraina, Putin va avansa spre Helsinki, Varşovia, Bucureşti

ACTUALIZARE 14:42 Premierul polonez Mateusz Morawiecki a declarat joi că Rusia a devenit un „stat totalitar” şi a făcut apel la înăsprirea sancţiunilor împotriva Moscovei, în urma invaziei din Ucraina.Șeful guvernului de la Varşovia a mai avertizat că, „dacă va zdrobi Ucraina”, preşedintele rus Vladimir Putin „va avansa spre Helsinki, Varşovia, Bucureşti, poate chiar Berlin”.


Sancţiunile occidentale sunt „fără precedent, merg foarte departe, dar sunt insuficiente”, a afirmat Mateusz Morawiecki într-o conferinţă de presă, invocând ca probă redeschiderea de joi a Bursei de la Moscova, reluarea tranzacţiilor cu obligaţiuni ruse şi reîntărirea rublei.Citește și Elveţia a îngheţat active ruseşti în valoare de peste şase miliarde de dolari

Steagul ucrainean, arborat în orașul Herson ocupat de ruși

ACTUALIZARE 14:10 Primarul orașului Herson ocupat de ruși a postat fotografii cu un steag ucrainean drapat pe una dintre fețele primăriei.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Fotografiile arată mai mulți muncitori urcați pe o macara pentru a arbora steagul.


Forțele ruse sunt în primărie, dar nu au intervenit.În piața unde se află clădirea primăriei au avut loc mai multe proteste față de invazia din Ucraina, iar soldații ruși au tras zilele trecute spre civili.„În noaptea în care clădirea primăriei a fost bombardată, sârma care ținea steagul nostru național a fost deteriorată.Iar steagul în sine ar fi trebuit înlocuit cu mult timp în urmă - s-a decolorat și s-a stricat”, a spus Kolykhaiev într-o postare pe Facebook.„Astăzi am găsit o modalitate de a-l înlocui.Să ai o zi bună, Orașul meu cu Eroi”, a adăugat Kolykhaiev.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Herson, un oraș-port cheie la Marea Neagră, în sudul Ucrainei, a fost invadat de forțele ruse pe 2 martie, după zile de bombardamente și bombardamente puternice.


Oamenii care locuiesc în Herson au descris zilele de teroare pe care le-au trăit închiși în apartamentele lor.Zelenski, mesaj pentru liderii NATO: Ucraina are nevoie de o asistenţă militară fără restricţii.Rusia folosește bombe cu fosfor

ACTUALIZARE 14:00 Preşedintele ucrainean Volodimir Zelenski a cerut joi NATO să furnizeze ţării sale „un ajutor militar fără restricţii”, pentru ca ea să poată face faţă armatei ruse, pe care Kievul o înfruntă pentru moment „în condiţii inegale”, relatează AFP, potrivit Agerpres.„Pentru a ne salva oamenii şi oraşele, Ucraina are nevoie de o asistenţă militară fără restricţii.La fel cum Rusia foloseşte, fără restricţii, întregul său arsenal împotriva noastră”, a declarat Zelenski într-un mesaj video postat pe contul său de Telegram, în atenţia şefilor de stat şi de guvern din NATO, reuniţi în summit extraordinar la Bruxelles.


Totodată, Zelenski a acuzat Rusia că foloseşte „bombe cu fosfor” în Ucraina, la o lună de la începutul invaziei ruse.Citește și: VIDEO "Timpul zboară altfel în război."La o lună de la invazie, soția lui Volodimir Zelenski publică un video cutremurător din Ucraina

Prima explicație a Kremlinului privind dispariția ministrului rus al apărării, Serghei Şoigu

ACTUALIZARE 13:43 Purtătorul de cuvânt al Kremlinului, Dmitri Peskov, a explicat dispariția ministrului rus al Apărării din spațiul public prin faptul că este ocupat cu Ucraina.Presa a observat că Serghei Șoigu nu a mai apărut în spațiul public de aproape două săptămâni, lucru care a condus inclusiv la speculații privind starea sa de sănătate.Noi imagini cu nava rusească distrusă în portul din Berdyansk

ACTUALIZARE 13.37 Noi imagini apărute pe rețelele sociale arată nava rusească Orsk, în flăcări în portul din Berdyansk.


Forțele ucrainene susțin că au mai distrus un depozit de muniție aflat sub controlul rușilor și au avariat alte două nave rusești.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

BBC a publicat imagini cu nava Orsk în portul Berdyansk, înainte de a fi lovită de rachetele ucrainene.Imaginile sunt din momentul în care rușii debarcau tehnică militară în Berdyansk.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Portul Berdyansk, care se află la vest de orașul-port asediat Mariupol, a fost capturat la patru zile după ce Rusia a invadat Ucraina.


Rusia spune că a folosit portul ca bază pentru a transporta echipamente pentru trupele sale.Ministrul adjunct al Apărării din Ucraina, Hanna Malyar, a declarat pentru televiziunea ucraineană că armata a lovit o „țintă uriașă”, capabilă să transporte 20 de tancuri, 45 de vehicule blindate și 400 de militari.Berdyansk are o valoare strategică majoră pentru ruși, fiind situat între Crimeea și orașul asediat Mariupol, la aproximativ 80 km.Capturarea orașelor Berdyansk și Melitopol face parte din încercarea Rusiei de a crea un pod terestru de la Crimeea la granița cu Rusia, precum și stabilirea unei rute interioare către orașul Zaporojie.Oficialii ucraineni au spus că atacul asupra navei Orsk a avut o valoare simbolică suplimentară, sugerând că ar fi putut participa la capturarea inițială a Crimeei de către Rusia în 2014.


Citește și Ucrainenii din Odesa umplu saci de nisip pe melodia "It's my life" a trupei Bon Jovi.Formația a reacționat după apariția clipului

Mircea Geoană: Rusia nu mai are resurse pentru a face ceva împotriva unor țări NATO

ACTUALIZARE 13.05 Rusia este deja prinsă în invazia pe care a pornit-o în Ucraina și nu mai are resurse pentru a face ceva împotriva unor țări din NATO, a declarat secretarul general adjunct al NATO, Mircea Geoană, la Digi FM.Potrivit acestuia, nu există nici intenții militare ale Rusiei împotriva Republicii Moldova ori a Georgiei, însă aceste țări se confruntă cu alte presiuni „considerabile” din partea Moscovei, iar pentru acest lucru trebuie ajutate de Occident.„Sunt țări care, chiar dacă nu sunt în risc iminent intervenției militare rusească, suferă din punct de vedere politic, economic și umanitar”, a explicat Mircea Geoană.


Primarul înlăturat al localităţii Melitopol: Rușii îi obligă pe profesori să predea în limba rusă

ACTUALIZARE 13.00 Primarul localităţii ucrainene Melitopol, Ivan Fedorov, răpit de ruşi şi apoi înlăturat de la conducerea oraşului şi înlocuit cu un edil prorus, a acuzat că toate colegiile din oraş au fost obligate să se redeschidă cu predare în limba rusă."Astăzi (joi - n.r.), militarii ruşi îi obligă pe profesorii din Melitopol să ţină lecţii elevilor în limba rusă, începând cu 1 aprilie", a anunţat Fedorov pe reţelele sociale, a relatat agenţia ucraineană Ukrinform, citată de Agerpres.El a mai spus că Melitopol a avut probleme cu plata salariilor angajaţilor publici dat fiind faptul că Trezoreria a blocat transferurile de bani către oraş, situat în sudul ţării, între oraşul-port asediat Mariupol şi oraşul ocupat Herson.


Fedorov a mai declarat că trupele ruse au sechestrat trei cetăţeni israelieni, însă nu a oferit şi alte detalii despre identitatea acestor trei persoane şi nici despre momentul în care s-ar fi petrecut faptele.Cum arată orașul-port Mariupol după o lună de război

ACTUALIZARE 12.00 Mariupol, orașul asediat de ruși încă din primele zile ale invaziei și bombardat de-atunci zi și noapte, a devenit astăzi un oraș al ruinelor.Noi imagini arată amploarea dezastrului din orașul-port de la Marea Azov, complet încercuit de trupele rusești.Blocuri și case distruse de bombardamente, mașini făcute scrum, străzi pustii, blocate de dărâmături și peste 100.000 de oameni rămași captivi într-un oraș din care „nu a mai rămas nimic”.Setarile tale privind cookie-urile nu permit afisarea continutul din aceasta sectiune.


Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Klaus Iohannis: Armele chimice şi biologice sunt interzise.Nu putem să pornim de la premisa că cineva le foloseşte

ACTUALIZARE 10.59 Preşedintele Klaus Iohannis a subliniat joi că armele chimice sunt interzise şi şi-a exprimat speranţa că semnatarii tratatelor internaţionale care menţionează acest lucru îşi vor respecta angajamentul.„Armele chimice şi biologice sunt interzise prin tratatele internaţionale şi nu putem să pornim pur şi simplu de la premisa că cineva le foloseşte.


Noi toţi sperăm să rămână aşa şi toţi semnatarii tratatelor internaţionale să respecte ceea ce s-a decis", a declarat Klaus Iohannis, înainte de a participa la Summitul extraordinar al NATO, care are loc la Bruxelles.Președintele României: Nu sunt date că Republica Moldova ar fi ținta vreunui atac sau că ar fi planificată vreo acțiune care o privește

ACTUALIZARE 10.54 Înaintea Summitului NATO de la Bruxelles, președintele Klaus Iohannis a declarat și că nu sunt niciun fel de informații că Republica Moldova ar fi ținta vreunui atac sau că ar fi planificată o acțiune la adresa acestui stat.„Nu sunt justificate îngrijorările legate de țara noastră, România e în siguranță, e apărată de cea mai mare alianță, dar nici îngrijiorările legate de Republica Moldova nu au justificare.


Problemele Republicii Moldova vin din numărul mare de refugiați, slăbiciunea economică și situația energetică, Republica Moldova e stat captiv, primește energie doar din două surse - Rusia și Transnistria”, a mai precizat președintele României.Invazia rusă ar putea diminua cu 42% recolta de floarea soarelui a Ucrainei

ACTUALIZARE 10.48 Cantitatea de floarea soarelui recoltată în acest an de Ucraina ar putea scădea cu 42%, până la 9,6 milioane de tone, ca urmare a diminuării semnificative a suprafeţelor însămânţate în urma invaziei ruseşti, au prognozat miercuri analiştii firmei de consultanţă în agricultură APK-Inform, informează Reuters.Ucraina este lider mondial în ceea ce priveşte culturile de floarea soarelui şi exporturile de ulei de floarea soarelui.


Potrivit APK-Inform, suprafaţa însămânţată cu floarea soarelui în Ucraina ar putea scădea în 2022 până la minimumul ultimilor 13 ani, undeva între 4,2 şi 4,4 milioane de hectare, cu 35% mai puţin faţă de nivelul din 2021.De asemenea, APK-Inform estimează că recolta de rapiţă a Ucrainei ar putea scădea cu 19%, până la 2,52 milioane de tone, în timp ce producţia de soia ar putea scădea cu 23% până la 2,74 milioane de tone.Klaus Iohannis, înaintea summitului NATO: Agresorul e Rusia și noi trebuie să construim o apărare foarte solidă pe flancul estic

ACTUALIZARE 10.43 Președintele Klaus Iohannis a declarat, joi, înaintea Summitului NATO de la Bruxelles, că va insista în discuțiile cu aliații ca flancul estic să fie consolidat mai bine.„Agresorul e Rusia și noi trebuie să construim o apărare foarte solidă pe flancul estic”, a declarat președintele.


Acesta a salutat anunțul făcut de secretarul general al NATO, privind aprobarea grupului de luptă care va fi poziționat în România.Ucraina susține că Rusia şi-a intensificat atacurile aeriene: peste 250 de zboruri înregistrate într-o zi

ACTUALIZARE 10.40 Rusia a prelungit restricţiile asupra traficului său aerian civil în apropiere de graniţa cu Ucraina.Pe de altă parte, armata ucraineană afirmă că atacurile aeriene rusești s-au intensificat, într-o singură zi fiind înregistrate peste 250 de zboruri.Rusia a închis pe 24 februarie 11 aeroporturi din apropierea graniței cu Ucraina, decizia fiind acum prelungită până la 1 aprilie, a anunţat joi agenţia federală rusă de trafic aerian Rosaviaţia.Aeroportul din Soci este singurul rămas deschis pe coasta Mării Negre.


Aeroporturile din Simferopol, în Crimeea, şi aeroportul internaţional din Rostov-pe-Don se numără printre cele închise.Site-urile de monitorizare a traficului aerian arată că zborurile au evitat spaţiul aerian din sud-vestul Rusiei de la începutul invaziei în Ucraina la 24 februarie.Ministerul britanic al Apărării: Evaluarea războiului

ACTUALIZARE 10.35 Rusia caută să mobilizeze rezerviștii pentru a înlocui pierderile, a transmis joi dimineață Ministerul britanic al Apărării în evaluarea zilnică a războiului din Ucraina, susținând în același timp că forțele ruse „au suferit aproape sigur mii de victime” în timpul invaziei Ucrainei.„Probabil că Rusia caută acum să-și mobilizeze rezerviștii, precum și companiile militare private și mercenarii străini, pentru a înlocui aceste pierderi considerabile.


Nu este clar cum se vor integra aceste grupuri în forțele terestre ruse din Ucraina și impactul pe care îl va avea asupra eficienței luptei”, a precizat ministerul britanic al Apărării.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Bursa de la Moscova a deschis în creștere ședința de joi, la o lună după ce a fost închisă

ACTUALIZARE 10.30 Indicele principal al Bursei de la Moscova a înregistrat joi o creştere de două cifre, odată cu reluarea parţială a tranzacţiilor cu acţiuni după cea mai lungă perioadă de închidere din istoria modernă a Rusiei, transmite Bloomberg.În jurul orei locale 10:15 a.m., indicele MOEX Russia Index înregistra un avans de 11%.


Printre titlurile care au înregistrat cele mai mari creşteri se numără acţiunile companiei petroliere Lukoil PJSC şi ale gigantului Gazprom PJSC.Bursa de valori de la Moscova a reluat joi tranzacţionarea a 33 de acţiuni ruseşti, incluzând titlurile unora dintre cele mai mari companii locale, pentru o sesiune scurtă de tranzacţionare de patru ore, notează Agerpres.De la ultima şedinţă de tranzacţionare de la Bursa din Moscova, în data de 25 februarie, SUA şi aliaţii europeni au impus sancţiuni dure ca răspuns la invadarea Ucrainei, sancţiuni care au afectat atât capacitatea Rusiei de a-şi folosi rezervele de aur şi valută cât şi accesul băncilor ruseşti la sistemul interbancar SWIFT.Pentru a proteja acţiunile companiilor ruseşti de impactul sancţiunilor internaţionale, Rusia a interzis vânzarea în lipsă şi, de asemenea, a interzis investitorilor străini să îşi vândă pachetele de acţiuni ruseşti.


Totodată, Fondul suveran de investiţii al Rusiei va sprijini şi el piaţa bursieră, prin achiziţii de acţiuni în valoare de până la 10 miliarde de dolari.În plus, miercuri preşedintele Vladimir Putin a venit în sprjinul rublei, anunţând că Rusia nu va mai accepta plăţi în dolari sau euro pentru livrările sale de gaze naturale către „ţările ostile''.Noi coridoare umanitare, convenite pentru ziua de joi

ACTUALIZARE 10.20 Șapte coridoare umanitare au fost convenite pentru joi, a anunțat vicepremierul ucrainean Irina Vereșciuk, potrivit Reuters și The Guardian.Cu toate acestea, oficialul guvernamental a precizat că niciun coridor de trecere nu a fost stabilit pentru locuitorii din Mariupol.Vereșciuk a explicat că civilii care încearcă să părăsească orașul asediat vor găsi transport la Berdiansk, acuzând Rusia că nu permite crearea unui coridor sigur către sau dinspre centrul orașului-port din sudul Ucrainei.


UNICEF: Unul din doi copii ucraineni, nevoit să își părăsească locuința

ACTUALIZARE 10.00 Jumătate dintre copiii ucraineni au fost nevoiți să părăsească locuințele împreună cu familiile lor, de la începutul invaziei armatei ruse și până în prezent, potrivit UNICEF.Este halucinant", a declarat pentru CNN purtătorul de cuvânt al UNICEF, James Elder.„De la începutul războiului, în urmă cu o lună, unul din doi copii a trebuit să își părăsească locuințele”, a afirmat acesta.„Este o situație pe care nu am mai văzut-o până acum și este aproape imposibil de gestionat", a mai spus Elder.Elder a declarat că UNICEF încearcă să aducă în țară pături, generatoare, provizii medicale și truse pentru mamele care nasc.„Dacă războiul nu se oprește, dacă atacurile nediscriminatorii nu încetează, vom vedea mai mulți copii smulși din casele lor”, a spus el.


Ucrainenii spun că au distrus o navă rusească în portul Berdyansk

ACTUALIZARE 9.40.Forțele armate ucrainene spun că au distrus o navă rusească în portul Berdyansk.„Vor mai fi și altele!Glorie Ucrainei!”, au scris în mesajul postat pe Facebook.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Stoltenberg: NATO este gata să reacționeze la orice fel de atac

ACTUALIZARE 9.30.Liderii NATO vor discuta despre consolidarea Flancului Estic, respectiv crearea de patru noi grupuri de luptă în România, Bulgaria, Slovacia și Ungaria, a declarat, joi, secretarul general al Alianţei Nord-Atlantice, Jens Stoltenberg, înaintea reuniunii liderilor alianței.


Totodată, el a spus că liderii trebuie să fie de acord cu creșterea investițiilor în apărare și a subliniat că NATO este gata să reacționeze la orice fel de atac.Principalele declarații ale lui Jens Stoltenberg:

Vom face față acestei crize împreună, vom face față amenințării pe care o constituie Rusia pentru Ucraina, NATO și ordinea mondială.Liderii NATO se vor concentra pe sprijinul pentru Ucraina.Aliații sprijină Ucraina de mai mulți ani.Liderii NATO vor discuta despre consolidarea Flancului Estic, respectiv crearea de 4 noi grupuri de luptă în România, Bulgaria, Slovacia și Ungaria

Vom face mai multe, vom investi mai mult, liderii trebuie să fie de acord cu creșterea investițiilor în apărare, ne așteptăm la anunțuri legate de investiții în apărare.


Putin a făcut o greșeală foarte mare, a subestimat tăria poporului ucrainean, curajul armatei și populației din Ucraina.Aliații NATO oferă sprijin militar Ucrainei, armata ucraineană e mult mai bine echipată și antrenată decât în 2014.Am oferit Ucrainei sisteme antiaeriene avansate, antitanc, muniție și combustibil.Aliații oferă mai multe forme de sprijin Ucrainei, dar nu vom trimite trupe NATO la sol și în aer, avem responsabilitatea să ne asigurăm că acest conflict nu va escalada.Nu voi specula, dar NATO este gata să reacționeze la orice fel de atac.Orice folosire a armelor chimice va schimbă fundamental natura conflictului, va fi o încălcare flagrantă a legilor internaționale și va avea consecințe ample.China trebuie să condamne agresiunea Rusiei împotriva Ucrainei, cerem Chinei să nu ofere sprijin politic și niciun fel de sprijin material pentru invazie.


Aș putea numi ce se întâmplă acum în Ucraina genocid.NATO oferă un sprjin fără precedent Ucrainei, îi ajutăm să se apere.Citește și Secretarul general al NATO: Un atac chimic al Rusiei „ar schimba enorm natura” conflictului

Kuleba: Dacă forțele armate ale Belarusului intră în Ucraina, vor fi distruse fără milă

ACTUALIZARE 9.10 Ministrul de externe ucrainean, Dmitro Kuleba, a avertizat joi Belarusul că dacă forțele sale armate intră în Ucraina și încep ostilitățile, la presiunea Kremlinului, „vor fi distruse fără milă”, așa cum se întâmplă și cu armata rusă.„Cred că ultimul lucru care ar putea interesa Belarusul este ca fiii, fraţii şi soţii săi să moară aici din cauza unor idei absurde ale (preşedinţilor rus Vladimir) Putin şi (belarus Aleksandr) Lukaşenko", a declarat Kuleba la televiziunea ucraineană, citat de agenţia Ukrinform.


Kuleba a adăugat că, potrivit unor surse, armata belarusă „nici nu vrea şi nici nu este pregătită să lupte împotriva Ucrainei”, transmite EFE, potrivit Agerpres.Diplomaţi americani la Moscova, expulzaţi de Rusia

ACTUALIZARE 9.07 Rusia a decis să expulzeze diplomaţi americani în replică la expulzarea de către SUA a 12 membri ai misiunii diplomatice ruse la ONU, a informat miercuri MAE de la Moscova.Departamentul de Stat de la Washington a confirmat primirea listei cu diplomaţii vizaţi şi a cerut Rusiei 'să pună capăt expulzărilor nejustificate de diplomaţi americani şi de personal al acestora”, a transmis un purtător de cuvânt.Ucraina a recuperat teren în luptele din apropierea Kievului, afirmă un oficial american

ACTUALIZARE 9.05 SUA anunță că Ucraina a recuperat teren în luptele din apropierea Kievului, împingând trupele ruse pe linia frontului, la est de capitală.


Rușii se află la aproximativ 55 de kilometri de centrul orașului, la est, cu 25 – 35 de kilometri mai mult față de ziua precedentă, a spus oficialul, citat de CNN.În nord-vest, rușii „sapă și stabilesc poziții defensive”, a adăugat americanul, precizând că în această zonă, trupele Moscovei rămân la 15-20 de kilometri de centrul capitalei.Totodată, soldații rusi devin mai activi în partea de est a Ucrainei, în zona Donbas.„Începem să îi vedem cum se cam înghesuie în jurul Kievului, dar încearcă într-adevăr să treacă mai mult la atac decât până acum, aplică mai multă energie în acea parte estică”, a precizat oficialul american.Oficial NATO: Până la 15.000 de soldați ruși au murit

ACTUALIZARE 8.30 Între 7.000 și 15.000 de soldați ruși au murit după o lună de la invazia în Ucraina, a declarat miercuri un înalt oficial NATO, citat de BBC.


Oficialul a adăugat că se estimează că între 30.000 și 40.000 de ruși au fost uciși sau răniți în lupte.Rusia nu a furnizat un număr oficial de morți din 2 martie, când a spus că 500 dintre soldații săi au murit.Prin comparație Rusia a pierdut aproximativ 15.000 de militari în timpul ocupației de 10 ani a Afganistanului, scrie BBC.Ucraina nu a dat informații exacte cu privire la numărul morților din rândul armatei sale, președintele Ucrainei afirmând în urmă cu aproximativ două săptămâni că 1.300 de soldați ucraineni au murit.ACTUALIZARE 8.10 Marea Britanie va furniza Ucrainei aproximativ 6.000 de rachete defensive şi aproape 30 de milioane de lire sterline pentru a sprijini acoperirea BBC în regiune şi pentru plata soldaţilor şi piloţilor ucraineni, informează Reuters.


Marea Britanie a declarat că, prin acest nou angajament, totalul rachetelor furnizate se ridică la 10.000, iar fondurile suplimentare se adaugă celor peste 400 de milioane de lire sterline angajate în asistenţă în scopuri umanitare şi economice.Un port de la Marea Azov este în flăcări, scrie presa din Ucraina

ACTUALIZARE 7.45.Portul Berdiansk, de la Marea Azov, ar fi în flăcări, potrivit presei locale ucrainene.Un depozit de rachete și arme de artilerie ar fi fost ocupat de ruși, spune un consilier din ministerul de Interne ucrainean.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

În același timp, ocupanții ruși și-au înființat propria bază militară în apropierea aerodromului militar local de la periferia Melitopolului și de acolo trag tiruri de rachete pe tot teritoriul Ucrainei, spune primarul localității.


Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

ACTUALIZARE 7.20.Președintele ucrainean Volodimir Zelenski le-a cerut oamenilor din întreaga lume să protesteze astăzi față de invazia rusă."Este deja o lună de apărare împotriva încercării (Rusiei, n.Red.)de a ne distruge, de a ne şterge de pe fața pământului.Trupele ruse ne distrug orașele.Ucid civili fără discriminare.Violează femei.Răpesc copii.Trag în refugiați.Capturează convoaie umanitare.Jefuiesc.Ard muzee, aruncă școli și spitale în aer.Ținta pentru ei sunt universitățile, cartierele rezidențiale... Orice!Trupele ruse nu cunosc limitele răului.


Dar... Războiul Rusiei nu este doar un război împotriva Ucrainei.Sensul lui este mult mai larg.Rusia a început un război împotriva libertății.Acesta este doar începutul pentru Rusia, pe pământ ucrainean.Rusia încearcă să înfrângă libertatea tuturor oamenilor din Europa.Tuturor oamenilor din lume.Încearcă să arate că doar forța brută și crudă contează.Acesta este motivul pentru care cu toții trebuie să oprim Rusia.Lumea trebuie să oprească războiul.Ieşiţi în piețe, pe străzile din oraşul vostru.Faceți-vă vizibili și auziți.Spuneţi că oamenii contează.Libertatea contează.Pacea contează.Ucraina contează", a fost mesajul președintelui Volodimir Zelenski.OMS: Au fost 64 de atacuri asupra infrastructurilor medicale din Ucraina

ACTUALIZARE 7.10.Organizaţia Mondială a Sănătăţii (OMS) a confirmat joi că instituţiile medicale ucrainene au fost atacate de 64 de ori de la debutul invaziei ruse în urmă cu un o lună.


Aceste atacuri, două până la trei în fiecare zi, au provocat 15 morţi şi 37 de răniţi, potrivit unui comunicat al OMS, în care aceste atacuri sunt condamnate "în cei mai fermi termeni posibil"."Atacurile asupra instituţiilor medicale sunt o încălcare a dreptului internaţional umanitar, dar o tactică de război tulburător de comună - distrug infrastructura critică, dar şi mai rău, distrug speranţa", a spus Jarno Habicht, reprezentantul OMS în Ucraina.După o lună de război în Ucraina, biroul OMS pentru Europa cu sediul la Copenhaga a declarat că accesul la serviciile de sănătate a fost sever restricţionat şi că nevoia de tratament pentru traume şi boli cronice este mare.Infrastructura sanitară distrusă şi întreruperea lanţurilor de aprovizionare medicale reprezintă o ameninţare serioasă pentru milioane de oameni, potrivit comunicatului.


Se estimează că aproximativ fiecare a doua farmacie din Ucraina este închisă.Potrivit OMS, aproape şapte milioane de persoane au fost strămutate în Ucraina.Numărul celor care au fugit în ţările vecine se apropie rapid de pragul de patru milioane.Mulţi lucrători din domeniul sănătăţii se numără printre persoanele strămutate sau nu pot lucra.Editor : G.M.


A trecut o lună de când rușii au început războiul împotriva Ucrainei, iar bombardamentele aproape fără încetare și teroarea trupelor lui Putin au devenit o parte a vieții de zi cu zi pentru civilii ucraineni.Încălzirea vremii și venirea primăverii au adus cu ele, însă, o nouă problemă greu de gestionat pentru Ucraina – regiunea Mikolaiv, din sudul țării, a fost cuprinsă de mirosul greu de suportat al cadavrelor militarilor ruși, abandonați de armata rusă pe câmpul de luptă.Situația a devenit atât de gravă încât autoritățile au făcut un apel le cetățeni să ajute la strângerea cadavrelor și punerea lor în saci.În condițiile în care zăpada se topește, pământul începe să se dezghețe, iar temperaturile trec peste limita înghețului, regiunea Mikolaiv începe să se confrunte cu o altă problemă – mirosul de nesuportat al cadavrelor soldaților ruși care au umplut regiunea de când dictatorul de la Kremlin a început războiul împotriva țării vecine.


Într-un discurs video adresat rezidenților, guvernatorul regiunii Mikolaiv, Vitali Kim, a cerut ucrainenilor să ajute la strângerea cadavrelor și punerea lor în saci – „Nu suntem niște bestii, nu-i așa?”, i-a implorat el pe civilii ucraineni care au suferit până acum teroarea adusă de armata rusă, scrie CNN.Mikolaiv a fost printre primele capitale regionale atacate de armata rusă după ce Putin a dat ordinul de invadare a Ucrainei în 24 februarie.După ce au avansat, în primele zile ale războiului, în direcția centrului orașului, trupele ruse au fost respinse de armata ucraineană, lăsând în urmă un șir de soldați ruși morți, de vehicule și tancuri distruse.Totuși, lupta pentru acest oraș continuă, iar ocuparea lui reprezintă un important obiectiv strategic pentru invadatori în încercarea lor de a subjuga Ucraina.


Kim s-a referit la ruși cu apelativul „orci”, făcând o trimitere la armatele monstruoase din romanele lui Tolkien și spunând că aceștia s-au retras lăsând în urmă cadavrele camarazilor lor – „sunt sute de cadavre peste tot, în toată regiunea”, a spus el.Kim a mai cerut și ca trupurile fără viață ale militarilor ruși să fie puse în congelatoare și să fie trimise înapoi în Rusia pentru a fi identificate prin teste ADN.După o lună de război, însă, încă nu este clar cum sau dacă rămășițele militarilor ruși sunt repatriate, în condițiile în care regimul a redus la tăcere orice încercare de a face cunoscut publicului rus informații cu privire la bilanțul deceselor.Regimul Putin continuă să mintă populația rusă cu privire la numărul morților din Ucraina

Numărul exact al militarilor ruși uciși în Ucraina rămâne un mister.


Cifrele oficiale date de regimul Putin erau de 498 de morți, până luni, când un tabloid pro-Kremlin a publicat un raport care actualiza bilanțul la 9.861.Cifra, atribuită ministerului apărării rus și apoi retrasă de publicația respectivă, care a susținut că a fost atacată cibernetic, nu a fost confirmată de Kremlin.Oficiali americani și ai NATO au estimat că pierderile Rusiei se situează între 3.000 și 10.000 de soldați uciși.Oficialii ucraineni au estimări chiar mai ridicate – 15.000 de morți printre soldații armatei lui Putin.Autoritățile ucrainene susțin, de asemenea, că armata rusă a adus în Ucraina crematorii mobile pentru a-i incinera pe soldații uciși în război.„Rușii mor aici și nimeni nu îi numără.Știați că au adus aici un crematoriu mobil?


N-au de gând să le arate cadavrele soldaților familiilor lor.Nu vor să le spună mamelor că fiii lor au murit aici”, spunea Volodimir Zelenski în 3 martie.În aceeași zi, compania de căi ferate ucraineană a anunțat că a furnizat armatei ucrainene 20 de vehicule speciale pentru încărcarea cadavrelor rușilor din mai multe zone, inclusiv din Odesa.Trei zile mai târziu, șeful companiei scria pe Telegram că Rusia refuză să recupereze trupurile morților – „De dragul propagandei lor, sunt pregătiți să nu le lase mamelor nici măcar șansa de a-și îngropa copiii”, a scris Oleksandr Kamișin pe rețeaua socială.Guvernul ucrainean încă așteaptă un răspuns din partea Rusiei cu privire la repatrierea cadavrelor militarilor ruși uciși.Regimul Putin refuză repatrierea cadavrelor soldaților ruși

Indicii cu privire la numărul mare de soldați ruși uciși în războiul lui Putin au început să tot apară în clipuri video și relatări din Ucraina – în 18 martie, serviciul din Belarus al Radio Europa liberă a publicat imagini cu convoaie de ambulanțe în sudul țării, aproape de graniță și a relatat că morgile din zonă nu mai făceau față numărului de cadavre aduse din Ucraina.


Ulterior, în 21 martie, într-o publicație ucraineană au apărut informații cu privire la faptul că rușii și-au aruncat morții într-o groapă comună, fără forme de identificare și documente, în apropierea de Rusaniv, un sat la est de capitala Kiev.Identificarea cadavrelor soldaților ruși este un lucru dificil pentru autoritățile ucrainene, care încearcă să ofere informații familiilor soldaților ruși printr-un canal de Telegram pe care sunt publicate fotografii cu soldați morți sau capturați, uneori alături de documente de identificare.„Noi nu purtăm un război cu poporul rus.Și nu cred că ei ar trebui să sufere din cauza regimului de la Kremlin, care îi minte și le spune că totul este bine, că nimeni nu moare”, a spus Viktor Andrusiv, consilier la ministerul de interne ucrainean, persoana care se ocupă de respectivul canal de Telegram.


„Ne este foarte greu să îi identificăm pe cei morți pentru că documentele și alte forme de identificare le sunt luate de comandanții armatei ruse.Probleme cadavrelor este uriașă, sunt mii.Înainte, vremea fiind rece, situația nu era atât de gravă, însă acum avem probleme mai ales pentru că rușii nu vor să-și repatrieze morții”, a adăugat Andrusiv.Editor : Adrian Dumitru


Vladimir Putin a folosit amenințarea de a recurge la arsenalul nuclear rusesc pentru a evita posibilitatea ca Occidentul să intervină direct în conflictul din Ucraina, consideră mai mulţi experţi în armament nuclear, citaţi de EFE.Simpla menționare a opțiunii nucleare arată însă că liderul de la Kremlin este dispus să ucidă civili pentru a-și atinge obiectivele.Într-un colocviu online organizat miercuri de centrul de reflecţie Chatham House, experţii au căzut de acord că declaraţia lui Putin din primele zile ale invaziei, conform căreia oricine se va implica în conflict se va confrunta „cu consecinţe nemaiîntâlnite până acum”, nu a fost altceva decât un avertisment voalat privind folosirea armei nucleare.Această interpretare a fost confirmată ulterior şi de ridicarea nivelului de alertă al arsenalului nuclear rus, scrie Agerpres.


„Obiectivul său a fost să transmită Occidentului: 'Nu vă implicaţi direct'.NATO a anunţat deja foarte clar că nu va interveni”, a spus Lawrence Freedman, profesor emerit de studii de război la King's College din Londra.„În alte circumstanţe, cu așa de mulți civili ucişi, ar fi avut loc o dezbatere mult mai amplă.Din acest punct de vedere, Putin şi-a îndeplinit obiectivul”, a apreciat Freedman.Totuşi, expertul se întreabă cum ar putea recurgerea la arme nucleare să-l scoată pe Putin dintr-o problemă „pe care singur şi-a creat-o”.Este „foarte ciudat” că Putin a recurs la amenințarea cu atacuri nucleare încă de la începutul războiului

Directorul Proiectului „Forţele Nucleare Ruse”, Pavel Podvig, a amintit că „armele nucleare nu sunt bune şi nu servesc misiunilor militare, [dar] sunt bune să omoare multă lume sau să demonstreze intenţia de a face acest lucru”.


„Orice aluzie la folosirea acestui armament trebuie să fie interpretată drept un semnal sau o intenţie de a ucide mulţi civili, iar acest aspect ar trebui să facă parte din modul în care înţelegem conflictul”, a adăugat Podvig.Armele atomice ar putea fi utilizate în cazul unei ameninţări existenţiale la adresa Rusiei.Problema este că nu se ştie ce consideră Putin că reprezintă o provocare adusă supravieţuirii ţării sale.Foto: Profimedia Images

Analistul a subliniat că este „foarte ciudat” să se recurgă la o astfel de ameninţare când un război este abia la început, deşi crede că ordinul lui Putin de a pune „în regim special de serviciu” capacităţile de descurajare nucleară a fost interpretat greşit.„Ar putea fi desfăşurate, dar acest lucru ar presupune paşi vizibili, iar din câte ştim noi aceştia nu au fost făcuţi.


Rusia are circa o mie de arme nucleare aflate permanent în stare de alertă, care ar putea fi folosite în decurs de câteva minute.Mesajul era unul mai ales politic”, consideră el.Nu se știe ce consideră Putin că ar reprezenta o amenințare existențială la adresa Rusiei

Doctrina Rusiei privind descurajarea nucleară prevede că armele atomice pot fi utilizate în cazul unei ameninţări existenţiale la adresa acestei ţări.Problema, spune Podvig, este că această decizie revine exclusiv Kremlinului şi nu se ştie ce poate considera Putin că ar reprezenta o provocare adusă supravieţuirii ţării sale.Experta Patricia Lewis, de la Chatham House, a apreciat că „armele nucleare ale NATO nu au descurajat Rusia să invadeze Ucraina, dar că NATO a fost descurajată să intervină în Ucraina”, motiv pentru care se poate trage concluzia că „arsenalul atomic joacă un rol în acest război”.


În opinia sa, acest lucru are de-a face cu valorile predominante în Occident, care fac să existe o tendinţă de a renunţa la acest tip de armament, în timp ce alte ţări antagoniste „ameninţă cel puţin cu folosirea lor”, ceea ce ar trebui să ducă la „o reflecţie” pe această temă.Şi Podvig a pledat pentru o „reevaluare” a utilităţii armelor nucleare ca instrument de putere şi securitate, dat fiind că, în opinia sa, „din acest conflict nu se poate trage concluzia că îţi este mai bine dacă deţii astfel de arme”.Citește și: Un fost primar al Hiroshimei îl avertizează pe Putin să nu folosească arme nucleare în Ucraina

Editor : Raul Nețoiu


Este a 26-a zi de război în Ucraina și bombardamentele rusești continuă.Cel puțin opt oameni au murit în Kiev după ce rachetele rusești au căzut într-o zonă rezidențială și peste un centru comercial.Este alertă de securitate în Sumî, unde exploziile ar fi afectat o centrală chimică, de unde a avut loc o scurgere de amoniac.Totodată, a expirat ultimatumul dat de trupele rusești administrației orașului Mariupol.Primarul și aleșii locali erau somați să predea controlul portului de la Marea Azov.„Nu va exista nicio predare, nicio depunere a armelor”, a declarat Irina Vereșciuc, vicepremierul Ucrainei.Live Textul Digi24.ro care a acoperit evenimentele din Ucraina poate fi urmărit AICI.Situația la zi a fronturilor în Ucraina.Sursă: Ministerul Apărării din Marea Britanie

Un centru comercial din Kiev a fost distrus de rachetele rusești.


Foto: Profimedia Images Deschide galeria foto

Zelenski, nou mesaj către ucraineni: Rezistați!Soldații Kremlinului sunt sclavi care nu au văzut niciodată atât de mulți oameni liberi

ACTUALIZARE 24.00 Volodimir Zelenski a transmis un nou mesaj ucrainenilor din orașele ocupate și bombardate de soldații ruși.Rezistați, luptați și alungați invadatorii din țară, a spus liderul de la Kiev.Președintele Ucrainei îi numește pe militarii Kremlinului sclavi care nu au văzut niciodată atât de mulți oameni liberi în piețe, pe străzi, luptând pentru eliberare.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

„Către poporul măreț din marea Ucraină!


Și nu spun acest lucru întâmplător, marea Ucraină, pentru că fac apel la toată lumea din țara noastră și la cei din străinătate, din orașe și sate, către cei care sunt liberi și care sunt temporar sub ocupație în Crimeea, în Donețk, în Lugansk, unde trebuie să lupte și pentru libertate, nu să stea și să aștepte.Fac un apel către toți ucrainenii, oriunde ați fi.Faceți totul pentru a ne proteja statul, pentru a ne salva poporul.LuptațI!Luptați și ajutați.Alungați acești sclavi!Scoateți ocupanții afară, pentru ca Ucraina să trăiască, pentru ca toți să trăim în Ucraina, liber și pașnic, în Ucraina pe care o iubim atât de mult.Glorie Ucrainei!” - spune președintele Volodimir Zelenski.Site-ul Euronews, blocat în Rusia

ACTUALIZARE 23.59 Autoritatea rusă de reglementare a comunicaţiilor a blocat luni accesul la site-ul canalului francez Euronews, o nouă instituție media interzisă în Rusia în eforturile sale de a exercita un control sporit asupra informaţiilor legate de ofensiva din Ucraina, transmite AFP, preluată de Agerpres.


Potrivit agenţiilor ruse de presă, Roskomnadzor a blocat site-ul canalului euronews.com şi al versiunii sale în rusă, ru.euronews.com, la solicitarea Parchetului.Motivul acestei blocări nu a fost specificat.De la începutul intervenţiei ruse în Ucraina la 24 februarie, puterea rusă şi-a sporit considerabil controlul asupra informaţiilor difuzate pe internet, unul dintre ultimele spaţii de liberă exprimare din ţară.Autorităţile ruse au restrâns vineri accesul la site-urile a patru media independente, printre care BBC şi Deutsche Welle, iar luni reţelele sociale americane Facebook şi Instagram au fost declarate "extremiste" de un tribunal din Moscova.Accesul la Twitter a fost, de asemenea, restricţionat.În plus, Roskomnadzor a acuzat săptămâna trecută gigantul american Google şi serviciul său video YouTube de activităţi "teroriste", un prim pas către un posibil blocaj.


Autorităţile au introdus, totodată, două noi infracţiuni penale la începutul lunii martie: una pentru difuzarea de informaţii care "discreditează" armata rusă şi cealaltă pentru difuzarea de informaţii "false" despre trupele ruse.Această ultimă infracţiune prevede pedepse de până la 15 ani de închisoare şi îi îngrijorează în special pe opozanţii şi media independente care se tem de punerea sub acuzare pentru orice denunţare a ofensivei militare din Ucraina.Rusia renunță la negocierile pentru un tratat de pace cu Japonia, înfuriată că Tokyo s-a raliat sancțiunilor occidentale

ACTUALIZARE 23.55.Rusia a anunțat luni că renunță la discuțiile cu Japonia pentru semnarea unui tratat de pace oficial, Moscova fiind deranjată de faptul că guvernul nipon s-a alăturat sancțiunilor occidentale impuse Rusiei pentru invazia din Ucraina.


Având în vedere „natura evident neprietenoasă” a restricțiilor unilaterale impuse de Japonia Rusiei în legătură cu situația din Ucraina, „partea rusă nu intenționează, în circumstanțele actuale, să continue negocierile cu Japonia pentru un tratat de pace, deoarece este imposibil să discutăm despre semnarea unui document fundamental privind relațiile bilaterale cu un stat care adoptă o poziție vădit neprietenoasă de natură să dăuneze intereselor țării noastre”, arată într-un comunicat MAE rus.„Toată responsabilitatea pentru daunele aduse cooperării bilaterale și intereselor proprii ale Japoniei revine oficialilor de la Tokyo, care au optat în mod deliberat pentru o poziție anti-rusă, în loc să dezvolte o cooperare reciproc avantajoasă și o bună vecinătate”, mai spune comunicatul MAE rus.


Pentagon: Există „dovezi clare că forțele ruse comit crime de război” în Ucraina

ACTUALIZARE 23.10 Departamentul american al Apărării a acuzat forțele ruse că au comis crime de război în Ucraina și a spus că va ajuta la strângerea de dovezi ale acestor crime.Pentagonul acuză Kremlinul că a desfășurat intenționat atacuri fără discriminare împotriva civililor, relatează CNN.Cu siguranță vedem dovezi clare că forțele ruse comit crime de război și ajutăm la colectarea dovezilor în acest sens”, a spus purtătorul de cuvânt al Pentagonului, John Kirby, într-o conferință de presă.„Dar există procese de investigație care vor continua și vom lăsa asta să se întâmple.Vom contribui la acest proces de investigare.Cât despre rezultat, aceasta nu este o decizie a conducerii Pentagonului”, a spus el.


Citiți și: VIDEO.Mariupol, orașul transformat într-un cimitir, unde morții sunt îngropați în parcuri: „Sper că-i vom putea reînhuma cumva”

Zelenski: Orice „compromis” în negocierile cu Rusia va fi suspus unui referendum în Ucraina

ACTUALIZARE 22.15 Orice "compromis" în negocierile cu Rusia menit să pună capăt conflictului va fi supus unui referendum în Ucraina, a declarat luni preşedintele ucrainean Volodimir Zelenski într-un interviu pentru un site de ştiri regional ucrainean, informează AFP, preluată de Agerpres."Am explicat-o pentru toate grupurile de negocieri: atunci când vorbiţi despre toate aceste schimbări (ce vor figura într-un eventual acord, n.r.), şi ele pot fi istorice, (...) noi le vom supune unui referendum", a spus Zelenski pentru site-ul de ştiri Suspilne.


"Poporul va trebui să se pronunţe asupra unor forme de compromis.Iar în ce vor consta ele (compromisurile) ţine de discuţiile noastre" cu Rusia, a continuat Zelenski.În acest sens, Zelenski a revenit asupra problemei-cheie a NATO, organizaţie la care ţara sa nu va putea adera, după cum a recunoscut el recent."Am înţeles-o deja cu toţii.Noi nu suntem acceptaţi (în NATO), pentru că lor (ţărilor membre) le este frică de Rusia.Aceasta este tot.Şi noi trebuie să ne calmăm şi să spune: 'Ok, (sunt necesare) alte garanţii de securitate", a subliniat preşedintele Zelenski."Sunt ţări în NATO care vor să fie garanţi de securitate (ai Ucrainei) (...), care sunt gata să facă tot ce această Alianţa ar fi trebuit să facă dacă noi am fi fost membri.Şi eu cred că acesta este un compromis normal", a mai spus Volodimir Zelenski.


Biden avertizează că Rusia ar putea lansa atacuri cibernetice

ACTUALIZARE 21:31 Președintele american Joe Biden le-a cerut luni partenerilor din sectorul privat „să-și întărească imediat apărarea cibernetică”, spunând că „informații în evoluție”, arată riscul ca „Rusia să desfăşoare activități cibernetice rău intenționate împotriva Statelor Unite”, potrivit CNN.Deși a promis că administrația sa va „continua să folosească orice instrument pentru a descuraja, a perturba și, dacă este necesar, a răspunde la atacurile cibernetice împotriva infrastructurii critice”, Biden a spus că „guvernul federal nu se poate apăra singur împotriva acestei amenințări”.WSJ: SUA vor trimite Ucrainei sisteme de apărare de fabricație sovietică pe care le-au obținut în secret

ACTUALIZARE 21:31 Statele Unite vor trimite Ucrainei sisteme de apărare aeriană de fabricație sovietică, echipamente militare pe care le-a obținut în secret cu decenii în urmă, relatează The Wall Street Journal, care citează oficiali americani.


Echipamentul militar, despre care un oficial american a spus că include și sisteme SA-8, este vechi de decenii și a fost obținute de SUA în trecut, pentru a examina tehnologia armatei sovietice, folosită de Moscova, dar și exportată de ruși în mai multe țări ale lumii.Armata ucraineană este familiarizată cu aceste sisteme, multe dintre ele fiind moștenite de aceasta după prăbușirea URSS.Decizia vine în contextul în care administrația Biden încearcă să ajute Ucraina să-și dezvolte capacitățile de apărare aeriană.Oficialii locali din Rusia fac apel la donații pentru soldații care luptă în Ucraina

ACTUALIZARE 21:30 Oficialii locali din regiunea Belgorod din Rusia, de la granița cu Ucraina, au înființat puncte de colectare unde rușii pot dona de șosete, medicamente și conserve pentru militarii ruși care luptă în Ucraina, potrivit mesajelor oficialilor consultate de Reuters.


Oficialii le-au spus locuitorilor că militarii ruși au deja tot ce le trebuie, dar că cetățenii și-au exprimat dorința de a ajuta, iar administrațiile locale au decis să răspundă acestor dorințe.Un oficial local a spus într-un mesaj că scopul este de a oferi trupelor confort pentru a-și completa proviziile de bază.La aproape o lună de la începutul invaziei, progresele militare ruse au încetinit, iar liniile de aprovizionare sunt blocate de trupele ucrainene, ceea ce duce la probleme de logistică, potrivit statelor membre NATO și guvernului Ucrainei.Kremlinul susține însă că operațiunea merge conform planurilor.Culoar umanitar atacat de ruși.4 copii, printre răniți

ACTUALIZARE 21:28 Autobuzele care evacuează civili din zonele aflate în prima linie a războiului au fost lovite de bombardamente, a spus guvernatorul regiunii Zaporijia din Ucraina, citat de Reuters.


Oleksandr Staruh spune că „patru copii au fost duși la spital” în urma atacului forțelor ruse.Rusia, acuzată că a confiscat cinci nave ucrainene cu grâu

ACTUALIZARE 20:10 Cinci nave încărcate cu grâu au „dispărut” zilele trecute din portul Berdiansk, oraş ucrainean la Marea Azov, a scris publicaţia Ukrainska Pravda, citată luni de dpa.Ultima oară acestea au fost văzute fiind tractate de remorchere ruseşti şi duse într-un loc necunoscut.Informaţia nu a putut fi verificată din surse independente, notează dpa, preluată de Agerpres.Şeful administraţiei regionale Zaporojie, Oleksandr Staruh, a confirmat dispariţia navelor ucrainene cu grâu.Conform documentelor vamale, la bordul acestor nave se aflau câteva zeci de tone de cereale, spune el.Procurorii ucraineni au declanşat o investigaţie privind presupusa confiscare de către forţele ruse a cinci nave care transportau grâu ucrainean în portul Berdiansk, a anunţat luni biroul procurorului general, relatează Reuters.


Dosarul penal este gestionat de procurorii din regiunea sudică Zaporojie.Rusia nu a avut nicio reacţie până în prezent la comunicatul biroului procurorului general.Berdiansk a căzut în mâinile forţelor ruse după aproape două săptămâni de la invadarea Ucrainei de către Rusia, acesta fiind situat în apropiere de oraşul-port Mariupol, aflat sub asediu de mai mult timp.Zelenski: Ucraina nu poate accepta niciun ultimatum din partea Rusiei

ACTUALIZARE 20:10 Preşedintele ucrainean Volodimir Zelenski a declarat că ţara sa nu va ceda niciodată în faţa ultimatumurilor din partea Rusiei, iar oraşe precum Kiev, Mariupol sau Harkov nu vor accepta ocupaţia rusă, transmite Reuters.„Avem un ultimatum cu puncte în el.'Urmaţi-l şi apoi noi vom pune capăt războiului'.


Ucraina nu poate accepta niciun ultimatum din partea Rusiei”, a declarat Zelenski într-un interviu difuzat de site-ul de ştiri Suspilne.Oficial NATO: Belarusul ar putea ataca Ucraina în curând

ACTUALIZARE 19:51 Belarusul, un aliat apropiat al Rusiei, ar putea ataca în curând Ucraina și se pregătește să lase Rusia să poziționeze arme nucleare pe teritoriul său, potrivit unui înalt oficial al serviciilor de informații din NATO, citat de The Guardian.Oficialul, care a vorbit sub protecția anonimatului, a spus că alianța este îngrijorată de faptul că trupele bielorise se pot alătura invaziei ruse din Ucraina.„Guvernul bielorus pregătește terenul pentru a justifica o ofensivă bielorusă împotriva Ucrainei și desfășurarea iminentă a armelor nucleare rusești în Belarus”, a spus oficialul NATO.


Oficialii ucraineni au avertizat public că Belarusul s-ar putea alătura războiului.Minskul a permis trupelor ruse să folosească teritoriul bielorus pentru a lansa operațiuni terestre și aeriene, dar NATO nu a văzut nicio dovadă fermă că trupele belaruse au participat direct la războiul din Ucraina, a spus oficialul.Kuleba: China trebuie să joace „un rol important” în soluționarea conflictului

ACTUALIZARE 19:28 China trebuie să joace „un rol important” în găsirea unei soluții la războiul din Ucraina, spune ministrul de externe ucrainean, Dmitro Kuleba.„De zeci de ani, relațiile dintre Ucraina și China s-au bazat pe respect reciproc, înțelegere și beneficii.Împărtășim poziția Beijingului cu privire la necesitatea de a găsi o soluție politică la războiul împotriva Ucrainei și facem apel la China, ca putere globală, să joace un rol important în acest efort”, a scris Kuleba pe Twitter.


4 jurnaliști ucraineni răpiți la Melitopol

ACTUALIZARE 19:23 Forțele ruse au răpit patru jurnalişti ucraineni din casele lor din Melitopol luni dimineață, a anunțat Uniunea Națională a Jurnaliştilor din Ucraina, citată de The Guardian.Într-o declarație postată pe Telegram, sindicatul a precizat că bărbați înarmați au mers la casele editorului Mihailo Kumok, redactorului Evhenia Borian și jurnaliștilor Iulia Olhovska și Liubov Ceaika și „i-au dus într-o direcție necunoscută”.Reuters: Statele Unite nu pot confirma că Rusia a folosit rachete hipersonice în Ucraina

ACTUALIZARE 18:01 Statele Unite nu pot nici confirma, nici infirma că Rusia a folosit în Ucraina rachete hipersonice, a declarat luni agenţiei Reuters, sub rezerva anonimatului, un oficial american de rang înalt din domeniul apărării, informează Agerpres.


Rusia susţine că a lovit cu astfel de arme un obiectiv ucrainean, însă folosirea lor nu are prea mult sens din punct de vedere militar, a apreciat sursa citată.„Poate încearcă să trimită un mesaj Occidentului”, a fost de părere oficialul, adăugând că „nu este prea practic” ceea ce afirmă ruşii că au făcut.Momentul în care o rachetă lovește un mall din Kiev.Cel puțin opt oameni au murit

Premierul Olandei: UE nu poate întrerupe de azi pe mâine importurile de țiței și gaze din Rusia

ACTUALIZARE 17:59 Țările membre ale Uniunii Europene sunt, în cea mai mare parte, încă dependente de gazele şi petrolul din Rusia pentru aprovizionarea lor cu energie, iar importul acestor resurse nu poate fi tăiat pur şi simplu într-un termen scurt, a declarat luni premierul olandez Mark Rutte, în condițiile în care liderii UE ar putea discuta despre acest subiect la summitul pe care îl au în această săptămână cu președintele Joe Biden.


Rusia amenință că rupe legăturile cu SUA după ce Joe Biden l-a numit pe Vladimir Putin „criminal de război”

ACTUALIZARE 17:19 Rusia amenință că rupe relațiile cu Statele Unite, după ce președintele american Joe Biden l-a numit pe omologul său rus Vladimir Putin „criminal de război” și „dictator criminal”, relatează The Guardian.Ministerul rus de Externe l-a convocat luni pe ambasadorul SUA la Moscova.și i-a înmânat o notă de protest față de declarațiile „inacceptabile” ale lui Biden.Rusia a informat SUA că legăturile dintre cele două țări sunt pe punctul de a fi rupte.Citește și Klaus Iohannis a discutat cu Boris Johnson despre războiul din Ucraina

ONU: Cel puțin 925 de civili uciși în Ucraina

ACTUALIZARE 16.00 Cel puțin 925 de civili au fost uciși în Ucraina de la începerea conflictului, iar alți 1.496 răniți, potrivit Agenției ONU pentru Drepturile Omului.


Numărul real poate fi însă cu mult mai mare, deoarece agenția ONU, care are echipe de monitorizare în întreaga țară, nu a putut verifica numărul victimelor raportate în mai multe locuri care au fost ținta unor bombardamente intensive.OMS: Rușii au atacat șase unități medicale într-o singură zi

ACTUALIZARE 15.52 Forțele ruse au bombardat șase unități medicale din Ucraina într-o singură zi, a anunțat luni Organizația Mondială a Sănătății.Potrivit OMS, atacurile au avut loc duminică.Anunțul a fost făcut pe Twitter, iar organizația confirmă că este vorba despre o serie de noi atacuri.În cele 25 de zile de la începerea invaziei, au fost confirmate 52 de atacuri asupra unor unități medicale, scrie OMS, care afirmă că acest lucru este „inacceptabil”.


Negocierile ruso-ucrainene vor dura întreaga zi

ACTUALIZARE 15.47 Negocierile de pace de luni dintre Rusia și Ucraina, care au avut loc prin videoconferință, au durat 90 de minute, însă grupurile de lucru vor continua discuțiile pe parcursul zilei, a declarat un negociator ucrainean pentru Reuters, potrivit The Guardian.David Arahamia, membru al delagației ucrainene, a spus, potrivit presei ucrainene, că echipele vor lucra întreaga zi.Rusia a andocat o navă de debarcare în apropiere de Mariupol

ACTUALIZARE 15.40 Forțele armate ale Rusiei au declarat luni că au andocat o navă de debarcare în portul ucrainean Berdiansk, ocupat de ruși, la 70 km sud-vest de portul ucrainean asediat Mariupol, pe Marea Azov.În cadrul a ceea ce Moscova numește „operațiune militară specială” lansată în urmă cu aproape o lună, forțele ruse au ocupat cea mai mare parte a coastei ucrainene de-a lungul Mării Azov, o anexă a Mării Negre, cu excepția orașului Mariupol, care a refuzat să se predea.


„Acum, flancul sudic al operațiunii speciale poate primi oricând tot ce este necesar, inclusiv echipament și muniție”, transmit forțele ruse.Rușii au pregătite 10 astfel de nave, fiecare putând să transporte până la 20 de tancuri sau 40 de vehicule blindate de transport de trupe.Jurnalista care a protestat față de invazia rusă din Ucraina numită „trădătoare” de fostul șef și acuzată de legături cu Marea Britanie

ACTUALIZARE 14.43 Marina Ovsianikova, jurnalista care a apărut la postul public de televiziune din Rusia cu un mesaj împotriva războiului, este deocamdată în libertate, dar va fi cercetată pentru pentru propagandă împotriva armatei, pentru care riscă 15 ani de închisoare.Între timp, Marina este atacată din toate părțile, înclusiv de postul de televiziune la care a lucrat până în ziua protestului curajos.


La aproape o săptămână după gestul Marinei Ovsianikova, șeful departamentului de știri de la Pervâi Kanal, șeful ei direct, a avut o intervenție televizată în care a numit-o pe aceasta „trădătoare” și a acuzat-o că are legături cu Marea Britanie.Fost comandant britanic: Odesa, următoarea „ţintă logică” a Rusiei

ACTUALIZARE 14.42 Oraşul-port Odesa, din sudul Ucrainei, este următoarea „ţintă logică” a trupelor ruse, după Mariupol, consideră un fost înalt responsabil din cadrul Comandamentului forţelor comune din Regatul Unit, Richard Barrons.Richard Barrons a declarat într-o intervenţie la BBC Radio 4 că, dacă armata rusă va prelua controlul oraşului Mariupol, din sud-estul ţării, ţinta unor bombardamente intense timp de mai multe săptămâni, aceasta va fi perceput ca un „mare succes strategic” pentru Rusia.


Citește și Bursa de la Moscova s-a redeschis pentru prima oară din 25 februarie, dar doar pentru operațiuni limitate

Rezistenţa apărătorilor din Mariupol salvează alte oraşe ucrainene, afirmă ministrul ucrainean al apărării

ACTUALIZARE 14.05 Rezistenţa de care dă dovadă oraşul-port Mariupol, asediat de săptămâni întregi şi supus unor bombardamente intense de către trupele ruse, „salvează” alte oraşe ucrainene, precum Dnipro, Kiev şi Odesa, de la o intensificare a ofensivei ruse împotriva lor, a declarat luni ministrul ucrainean al apărării, Oleksii Reznikov.„Eroismul apărătorilor oraşului Mariupol joacă un rol foarte important în distrugerea planurilor inamicului şi în ameliorarea apărării noastre”, a spus ministrul ucrainean, potrivit căruia, datorită „curajului” locuitorilor acestui oraş „zeci de mii de vieţi au fost salvate în toată Ucraina”.


„Astăzi, Mariupol salvează Kievul, Dnipro şi Odesa.Toată lumea trebuie să înţeleagă aceasta”, a spus ministrul într-un raport actualizat a situaţiei de pe front postat pe reţelele de socializare.Citește și Cum „reciclează” ucrainenii rachete rusești capturate și le folosesc apoi pentru a-i bombarda pe ruși

În Herson, rușii au tras împotriva ucrainenilor care protestau față de invazie

ACTUALIZARE 13.50.În Herson, primul mare oraș ucrainean cucerit de Rusia, forțele armate ruse au deschis focul asupra unei mulțimi care protesta.Mai mulți oameni au fost răniți.Oficialii ucraineni au transmis că sunt victime printre civilii care protestau în fața clădirilor din centrul orașului față de invazia Rusiei în Ucraina.Oamenii le strigau soldaților ruși să plece acasă, iar spre ei au fost aruncate grenade lacrimogene.


Este prima dată când militarii ruși împușcă civilii ieșiți la protest.Orașul Herson a fost cucerit în 3 martie.Borrell: „Ceea ce se întâmplă în Mariupol este crimă de război majoră”

ACTUALIZARE 13.39.Înaltul reprezentant al UE pentru afaceri externe şi politica de securitate, Josep Borrell, a denunţat, luni, distrugerile comise de armata rusă în oraşul Mariupol, aflat sub asediu de mai multe săptămâni.Borell a calificat ce se întâmplă în sud-estul Ucrainei drept o "crimă de război majoră".„Rusia comite într-adevăr multe crime de război, acesta este cuvântul, trebuie să-l spunem.Ceea ce se întâmplă la Mariupol este crimă de război majoră.Bombardamentele fără discernământ devastează oraşul şi ucid pe toată lumea”, a acuzat Borrell.Mariupol: Bombardamente la fiecare 10 minute

ACTUALIZARE 13.35: Bombe ale armatei ruse cad în orașul Mariupol la fiecare 10 minute, anunță un ofițer al armatei ucrainene, potrivit CNN.


„Bombe cad la fiecare 10 minute.Navele de război ale Rusiei bombardează.Ieri, soldații au lovit patru tancuri, mașini blindate și trupe.Avem nevoie de muniție, arme antitanc și apărare aeriană”, a spus, pentru CNN, căpitanul Svyatoslav Palamar.Ofițerul a mai spus că el și camarazii săi nu se vor preda în Mariupol.Un deputat ucrainean a acuzat Rusia că încearcă să-i înfometeze pe oamenii din orașul-port Mariupol, aflat sub asediu, pentru a-i determina să se predea.Zelenski cere UE să înceteze orice comerţ cu Moscova

ACTUALIZARE 13.30.Preşedintele ucrainean Volodimir Zelenski a cerut luni Uniunii Europene, mai ales Germaniei, să înceteze orice comerţ cu Rusia şi în special să refuze resursele energetice ale acesteia, conform unui mesaj video postat pe reţeaua Telegram.


„Niciun euro pentru ocupanţi, închideţi toate uşile, nu le mai trimiteţi bunuri, refuzaţi resursele energetice”, a pledat şeful statului ucrainean.„Fără comerţ cu voi, fără companiile şi băncile voastre, Rusia nu ar mai avea bani pentru acest război”, a atras atenția Volodimir Zelenski, luni, într-un mesaj video postat pe reţeaua Telegram, scrie AFP, potrivit Agerpres.ACTUALIZARE 12.55.Copiii ucraineni care fug din ţară din cauza invaziei ruse sunt în pericol să devină victime ale traficului de fiinţe, a atras atenţia luni comisarul european pentru migraţie, Ylva Johansson, potrivit Reuters.Într-o conferinţă de presă în Estonia, Ylva Johansson a spus că aproximativ jumătate dintre cei 3,3 milioane de ucraineni care şi-au părăsit ţara de la începutul invaziei sunt copii.


„Există un mare risc ca minorii vulnerabili să ajungă victime ale traficului de fiinţe umane”, a declarat comisarul european.Peskov: Nu va exista o încetare a focului pe durata negocierilor

ACTUALIZARE 12.45.Kremlinul a declarat luni că discuţiile de pace dintre Moscova şi Kiev nu au produs deocamdată niciun progres major, şi a cerut statelor care pot exercita o influenţă asupra Ucrainei să recurgă la ea pentru a determina Kievul să adopte o poziţie mai constructivă la negocieri, transmite Reuters, potrivit Agerpres.Vorbind cu reporterii prin teleconferinţă, purtătorul de cuvânt al Kremlinului, Dmitri Peskov, a afirmat că mai trebuie făcute încă progrese semnificative la negocieri pentru a exista o bază pentru o posibilă întâlnire între preşedintele rus Vladimir Putin şi omologul ucrainean Volodimir Zelenski.


Purtătorul de cuvânt al Kremlinului a precizat că pe durata negocierilor nu va exista o încetare a focului.Citește și: Kremlin: Un embargo UE asupra petrolului rusesc va afecta „toată lumea”, mai puțin SUA

Mariupol refuză se se predea

ACTUALIZARE 12.40 Ucraina a respins ultimatumul Rusiei ca Mariupolul să se predea, a transmis viceprim-ministrul Irina Veresciuk, potrivit Reuters.În lipsa cedării controlului asupra orașului, Mariupol nu a fost inclus pe lista orașelor unde s-au organizat coridoare umanitare.Forțele ruse le-au ordonat locuitorilor din Mariupol să se predea până luni, la 5 dimineața, spunând că cei care se predau vor putea părăsi orașul pe coridoare umanitare.„Este exclus ca cineva să se predea, să depună armele” în oraș, a declarat viceprim-ministrul Irina Veresciuk, potrivit Reuters.


„Am informat deja partea rusă despre asta.”

ACTUALIZARE 12.35 .Autoritățile din Odesa au acuzat forțele ruse că au atacat luni dimineață clădiri rezidențiale de la periferia orașului.Este primul atac de acest fel asupra portului de la Marea Neagră.ACTUALIZARE 12.30.Un deputat ucrainean a acuzat Rusia că încearcă să-i înfometeze pe oamenii din orașul-port Mariupol, aflat sub asediu, pentru a-i determina să se predea.Dmitro Gurin a lansat acuzația după ce Ucraina a respins un ultimatim al Rusiei prin care cei care apară orașul Mariupol - țintă strategică pentru armata rusă - erau somați să depună armele, în schimbul evacuării în siguranță din oraș, relatează BBC.Noi interdicții de circulație în Kiev

ACTUALIZARE 12.20.Primarul Kievului, Vitali Kliciko, a anunţat că o nouă interdicţie de deplasare va fi instituită în capitala ucraineană începând de luni seară şi până miercuri dimineaţă.


„Va intra în vigoare astăzi (luni) la ora 20:00 (18:00 GMT) şi va dura până la 23 martie, ora 07:00 (05:00 GMT)”, a scris Kliciko pe contul său de Telegram.„Magazinele, farmaciile, benzinăriile, instituţiile nu vor fi deschise mâine”, a precizat el.„Vă cer tuturor să rămâneţi acasă sau în adăposturi în momentul în care sună sirenele”, a adăugat primarul Kievului.Mai multe interdicţii de deplasare - ultima săptămâna trecută, de marţi seară până joi dimineaţă - au fost deja în vigoare în capitală, pe care trupele ruse încearcă să o încercuiască.ACTUALIZARE 12.00.Podul care face legătura feroviară între Irpin și Kiev a fost detonat.Mai multe imagini au fost făcute publice.ACTUALIZARE 10.55.Crește bilanțul victimelor în urma bombardamentelor din ultimele ore din Kiev.


Potrivit ultimelor informații transmise de autorități, opt oameni au murit în urma atacului.Baza militară de la Rivne, atacată cu rachete

ACTUALIZARE 10.30 Lovituri de rachete au fost înregistrate la o bază militară de antrenament la nord-vest de orașul Rivne, situat la 300 km vest de Kiev, scrie The Guardian.Guvernatorul regiunii Rivne, Vitali Koval, a spus că trupele ruse au atacat baza militară de antrenament cu două rachete.Nu există informații privind victime sau daunele produse.Ulterior, și Ministerul Apărării de la Moscova a confirmat că a lovit baza militară de la Rivne cu rachete de croazieră.Citește și: Povestea Olgăi, mama care și-a protejat bebelușul cu propriul trup în timpul unui atac cu rachete în Kiev

Aplicație pentru localizarea trupelor ruse

ACTUALIZARE 10.08 Ministerul ucrainean al Apărării îi îndeamnă pe cetățenii ucraineni să folosească un serviciu special, de tip „chatbot”, care generează un cod QR, prin care să semnaleze armatei informații despre locurile unde au observat trupe ruse.


Citește și: Șase milioane de copii din Ucraina sunt în pericol iminent (Salvaţi Copiii)

Opt coridoare umanitare agreate, dar fără Mariupol

ACTUALIZARE 10.03 Opt cordoare umanitare au fost agreate pentru ca civilii să părăsească luni Ucraina, dar niciunul dintre ele nu include orașul Mariupol, a anunțat viceprim-ministrul Ucrainei, Irina Veresciuk, potrivit The Guardian.Ea a precizat că eforturile de a furniza provizii umanitare orașului au eșuat.Citește și: Ambasadorul Chinei în SUA: Beijingul nu trimite arme nici Rusiei, nici Ucrainei

Mariupol: „Iadul pe pământ”

ACTUALIZARE 9.40 "Iadul pe pământ", așa a descris situația din orașul natal Mariupol deputatul ucrainean Yaroslav Zelezniak.Orașul este complet încercuit de trupele rusești, ceea ce înseamnă că locuitorii sunt prinși în capcană.


Oamenii nu mai au ce mânca, iar bolile se răspândesc.Trupurile celor care au murit în timpul atacurilor sunt lăsate pe stradă, deoarece operațiunile de ridicare a lor sunt dificile și periculoase.Citește și: UE ia în calcul un posibil embargou pentru petrolul rusesc.Cum se poziționează statele membre

Bilanțul exploziei de la Kiev: 6 morți

ACTUALIZARE 9.18 Cel puţin şase persoane au murit într-un bombardament la Kiev, capitala Ucrainei, în noaptea de duminică spre luni, a constatat un jurnalist al AFP, într-un moment în care forţele ruse încearcă în continuare să încercuiască oraşul.Şase cadavre erau întinse luni dimineaţă în faţa centrului comercial Retroville, în nord-vestul Kievului, potrivit unui jurnalist AFP, scrie Agerpres.Locul a fost lovit de o rachetă foarte puternică, ce a pulverizat maşini şi a lăsat în parcare un crater de câţiva metri lăţime în faţa unui imobil de zece etaje carbonizat şi din care încă ieşea fum.


Toată partea de sud a acestui imens centru comercial a fost distrusă, la fel ca un club de fitness din parcare, a constatat un reporter al AFP.Pe o porţiune de sute de metri pot fi văzute moloz, vehicule distruse şi fiare contorsionate.Luni dimineaţă, pompierii şi militarii încercau să vadă dacă sub dărâmături se mai află şi alte victime.Autoritatea de apărare civilă a precizat luni dimineaţă pe Facebook că cel puţin patru persoane au murit, potrivit DPA.Primarul oraşului, Vitali Kliciko, a spus că mai multe clădiri rezidenţiale din cartierul istoric Podilski au fost avariate şi au luat foc, alături de centrul comercial din zonă.În cursul nopţii, echipele de salvare au transmis că „tiruri inamice” au provocat un incendiu pe mai multe etaje ale centrului comercial, situat în cartierul Podilski.


Ele au publicat imagini de la o cameră de supraveghere, care arată o explozie enormă şi un nor în formă de ciupercă, urmate de o serie de deflagraţii mai mici.Locuitorii dintr-un imobil vecin, ale cărui ferestre au fost sparte de explozie, au spus că au văzut un lansator de rachete mobil în apropierea centrului comercial cu câteva zile în urmă.O deflagraţie enormă a zguduit întregul oraş în timpul atacului, potrivit unor jurnalişti ai AFP.Kievul a fost lovit de o serie de atacuri săptămâna trecută, între care unul asupra unui bloc de apartamente, duminică, soldat cu cinci răniţi.Zelenski: Israel face eforturi pentru a organiza discuții de pace

ACTUALIZARE 8.58 Preşedintele Volodimir Zelenski a declarat că Israelul face multe eforturi pentru a organiza discuţii de pace la nivel înalt între Ucraina şi Rusia şi a sugerat că acestea ar putea avea loc la Ierusalim, informează Reuters, citată de Agerpres.


Serviciile britanice de informații: Kievul rămâne principalul obiectiv militar al Rusiei

ACTUALIZARE 8.55 Kiev rămâne principalul obiectiv militar al Rusiei, susțin serviciile britanice de informații.Potrivit celui mai recent raport al Ministerului Apărării de la Londra, au loc lupte grele la nord de Kiev.Înaintarea trupelor ruse e blocată de rezistența dură a forțelor ucrainene.Rușii rămân la mai mult de 25 km de centrul orașului.„În ciuda lipsei progreselor, Kievul rămâne principalul obiectiv militar al Rusiei, care probabil va prioritiza încercarea de a încercui orașul în următoarele săptămâni”, se arată în raport.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

ACTUALIZARE 8.50.


La câteva zile după vizita făcută la Kiev, premierul Sloveniei, Janez Jansa, a anunţat revenirea diplomaţilor din ţara sa în capitala Ucrainei.Ambasadorul țării şi personalul ambasadei care au părăsit Kievul împreună cu diplomaţii multor altor ţări atunci când a izbucnit războiul din Ucraina se vor întoarce în capitala Kiev săptămâna aceasta.Jumătate dintre angajații de la centrala de la Cernobîl au putut merge acasă

ACTUALIZARE LUNI 21 MARTIE, ORA 8.40.După patru săptămâni, la centrala nucleară dezafectată de la Cernobîl s-a putut face un schimb de tură.Jumătate din personal a putut merge acasă, a anunțat agenția de supraveghere nucleară a ONU.Circa 100 de tehnicieni, care își încheiau serviciul de noapte în momentul în care forțele ruse au capturat centrala, nu au mai primit permisiunea să plece acasă.


Acest lucru se întâmpla chiar în prima zi a invaziei rusești din Ucraina.Epuizați fizic și psihic, oamenii au încercat să muncească înconjurați de arme și soldați ruși.Cunoștințele lor au relatat presei despre cei blocați acolo că primesc hrană puțină, dorm pe jos, pe birouri sau pe scaune, pot face duș, dar fără săpun și nu au acces la niciun medicament.Scurgeri de amoniac foarte toxic la un combinat chimic din Sumî

ACTUALIZARE LUNI 21 MARTIE, ORA 8.40 Scurgeri de amoniac foarte toxic au fost detectate la un combinat chimic luni dimineaţă în oraşul Sumî din nord-estul Ucrainei, potrivit autorităţilor regionale, citate de agenţia DPA.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Dmitro Zivițki, şeful administraţiei regionale din Sumî, a anunțat despre scurgerea de amoniac într-o postare pe Telegram şi a făcut apel către toţi locuitorii pe o rază de cinci kilometri faţă de combinat să rămână în subsoluri sau apartamente de la parter acolo unde este posibil pentru a evita să intre în contact cu substanţa chimică.


Gazul cu miros puternic este mai uşor decât aerul.Jîviţki nu a spus ce anume a provocat scurgerea de la combinatul Sumîkhimprom.„Urmare a bombardamentelor rusești, un rezervor cu amoniac, cu capacitatea de 50 de tone, a fost avariat”, a spus Dmitro Zivițki, potrivit The Guardian.El a completat că nu există pericol pentru populația orașului.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Explozii în mare, la Odesa

ACTUALIZARE LUNI 21 MARTIE, ORA 8.30 Armata ucraineană a publicat luni dimineață imagini despre care spune că au fost filmate la Odesa, unde se văd obuze explodând în mare.Setarile tale privind cookie-urile nu permit afisarea continutul din aceasta sectiune.


Poti actualiza setarile modulelor coookie direct din browser sau de aici – e nevoie sa accepti cookie-urile social media

Citește și: Analiză BBC.Spionii occidentali încearcă să intre în mintea lui Putin.„Dacă e încolțit și slăbit este mai periculos”

Joe Biden merge în Polonia

ACTUALIZARE LUNI 21 MARTIE, ORA 8.00 Preşedintele american Joe Biden va călători vineri în Polonia, pentru a discuta răspunsul internaţional la invazia Rusiei în Ucraina care a declanşat o "criză umanitară şi a drepturilor omului", a anunţat duminică seara purtătoarea de cuvânt a Casei Albe, Jen Psaki, informează Reuters.Vizita în Polonia va avea loc la o zi după ce preşedintele american se va întâlni la Bruxelles cu aliaţii NATO, liderii G7 şi liderii Uniunii Europene pentru a discuta eforturile internaţionale de sprijinire a Ucrainei după invazia Rusiei.


Biden va călători la Varşovia, unde va avea o întâlnire bilaterală cu preşedintele Andrzej Duda, a comunicat Casa Albă.Citește și: Președintele Joe Biden vine în Europa.Ce șanse sunt să oprească războiul lui Putin în Ucraina?(analiză CNN)

4 morți în explozii la Kiev

ACTUALIZARE LUNI 21 MARTIE, ORA 7.30 Patru oameni au murit în Kiev după ce proiectilele rusești au căzut într-o zonă rezidențială și peste un centru comercial.Setarile tale privind cookie-urile nu permit afisarea continutul din aceasta sectiune.Poti actualiza setarile modulelor coookie direct din browser sau de aici – e nevoie sa accepti cookie-urile social media

Pe rețelele de socializare au fost postate imagini din timpul operațiunile de salvare.Se văd pompierii care îi scot pe supraviețuitori de sub dărâmături.


Kievul respinge ultimatumul Rusiei

ACTUALIZARE LUNI 21 MARTIE, ORA 4:00 Conducerea Ucrainei a respins categoric ultimatumul primit din partea armatei ruse de a depune armele şi de a preda oraşul Mariupol, informează Reuters.„Nu va exista nicio predare, nicio depunere a armelor”, a declarat viceprim-ministrul Irina Vereşciuk pentru Ukraîinska Pravda în primele ore ale zilei de luni.Răspunsul a fost deja comunicat părţii ruse, a spus ea.Irina Vereşciuk a cerut, în schimb, ca armata rusă să deschidă coridoare umanitare în Mariupol.Rusia ceruse trupelor ucrainene de la Mariupol să depună armele şi să părăsească oraşul luni dimineaţă.Pe de altă parte, a promis că va fi creat un coridor care va funcţiona timp de două ore dimineaţa (07:00-09:00 GMT, 9:00 - 11:00, ora Kievului), potrivit unei declaraţii făcute de generalul-maior Mihail Mizinţev pentru agenţia de presă rusă TASS, scrie Agerpres.


Rusia a propus ca toate unităţile armate ucrainene să părăsească oraşul „fără arme şi muniţii, pe o rută convenită cu Ucraina” şi a insistat asupra unui „răspuns oficial în scris” până luni dimineața la ora 5:00, ora Moscovei (02:00 GMT, 4:00, ora Kievului).Armata rusă a trimis părţii ucrainene o scrisoare de opt pagini.Vicepremierul Vereşciuk a informat că răspunsul său către Moscova a fost: „În loc să vă pierdeţi vremea cu o scrisoare de opt pagini, mai bine deschideţi un coridor!”.Cel puțin un mort după explozii într-un cartier din Kiev

ACTUALIZARE, 21 MARTIE, ORA 1:00 O persoană a fost ucisă în urma unor explozii care au avut loc într-un cartier din Kiev unde sunt locuințe, magazine și birouri, a anunțat duminică seara primarul orașului, Vitali Kliciko.


Echipa CNN aflată la Kiev a confirmat că au fost auzite duminică noapte mai multe explozii în capitala ucraineană.Exploziile au avut loc în cartierul Podilîi din Kiev, care face parte din districtul Podilskîi.Au fost lovite câteva case și un centru comercial, unde s-a produs un incendiu de proporții la care intervin echipele de urgență.Echipa CNN a văzut duminică seara o explozie pe cerul Kievului și a auzit tiruri ale apărării antiaeriene.Nu este clar asupra a ceea ce trăgeau ucrainenii, dar jurnaliștii au văzut un punct luminos traversând cerul deasupra capitalei, care putea fi un avion lovit.Editor : G.M.